
Поштовани суграђани, партнери и пријатељи Врњачке Бање,
Пред вама се налази стратешки документ који не представља само списак технолошких унапређења, већ нашу јасну визију развоја општине у наредних пет година. План дигиталне трансформације и развоја паметног града 2026–2030. је наш одговор на изазове новог доба, којим Врњачку Бању позиционирамо као лидера у примени иновативних решења у Србији и региону.
Као престоница српског туризма, имамо дужност да не идемо само у корак са временом, већ да предводимо промене. Овај пут не бисмо могли да пређемо сами. Посебну захвалност дугујемо нашим партнерима – Националној алијанси за локални економски развој (NALED) на изузетној стручној подршци у процесу планирања, као и немачкој Влади, која је преко Немачке организације за међународну сарадњу (GIZ) препознала потенцијал Врњачке Бање и кроз пројекат "Ка паметним, зеленим и одрживим градовима у Србији" обезбедила неопходна средства и знање. Такође, сарадња са компанијом Intracom Telecom омогућава нам да најсавременија технолошка решења применимо директно на нашим улицама и у јавним системима.
Наш циљ је једноставан: технологија мора бити у служби човека. Кроз ову стратегију фокусирамо се на неколико кључних стубова:
· Ефикасна и транспарентна управа: Паметна "Smart Banja" апликација за бржу комуникацију са грађанима.
· Одрживо управљање ресурсима: Од паметног паркирања и енергетског менаџмента, до савремених система за мерење губитака воде – чувамо наше ресурсе за будуће генерације.
· Дигитализација туризма: Постајемо „Smart Destination“ где је свака услуга доступна на један клик.
Свака мера коју смо предвидели резултат је заједничког рада стручњака, општинске управе, јавних предузећа и вас, наших грађана.
Позивам вас да заједно закорачимо у ову нову етапу развоја наше Бање. Дигитализација није циљ сама по себи, већ средство којим градимо сигурнију, зеленију и паметнију Врњачку Бању по мери свих нас.
Срдачно,
Бобан Ђуровић, Председник општине Врњачка Бања

[bookmark: _Toc229072095]Методологија и процес израде плана дигиталне трансформације и развоја паметног града
Општина Врњачка Бања je приступила је процесу израде Плана дигиталне трансформације и развоја паметног града,  u оквиру пројекта Ка паметним, зеленим и одрживим градовима у Србији. Пројекат финансира Немачко савезно министарство за економску сарадњу и развој BMZ, кроз програм јавно-приватног партнерства DeveloPPP (GIZ) као јавни партнер,  ИТ компаније које израђују паметна решења Intracom-Telekom  и Telegroup и НАЛЕД као удружење које посредује у процесу пружања стручне подршке јединицама локалне самоуправе (ЈЛС).
Израда Плана дигиталне трансофoрмације и развоја паметног града омогућена је уз финансијску подршку GIZ и стручну подршку консултантске куће ДЦГ д.о.о. из Беиграда. 
Паметан град повезује људе, процесе и ресурсе, стварајући одрживо, ефикасно и инклузивно урбано окружење. Овај план има за сврху да пружи стратешки, тактички и оперативни оквир за дигиталну трандформацију и развој паметног града вођен заједничком визијом, заснован на принципима доброг управљања и одговорном коришћењу капацитета и ресурса локалне заједнице, План се заснива на примени савремених технологија, ажурираних и тачних података и иновација. ради унапређења квалитета живота грађана, оптималног управљања ресурсима,  доступности ефикасних јавних услуга и приступачности за све грађанке и грађане општине Врњачка Бања.
Овај план има за циљ да омогући ефикасну и ефективну примену паметних решења и њихово интегрисање у већ постојећи стратешки оквир дат у Плану развоја општине за период 2023-2030. године. У том смислу, овај план није посебан документ јавне политике, већ га треба посматрати као допуну већ утврђеним стратепким правцима и приоритетима, са фокусом на дигиталну трансформацију и предлоге иновативних решења за развој паметног града. Кључне фазе и методолошки кораци у процесу израде Плана дигиталне трансформације и развоја паметног града су:
1) Утврђивање постојећег стања и ситуациона анализа. Процес започиње консултацијама са представницима јединице локалне самоуправе, јавних предузећа и осталих битних актера, у циљу прикупљања података о тренутном стању и капацитетима за дигититалну трансформацију, електронско управљање, еУправу и пружање еУслуга. Ситуациона анализа се припрема на основу 1) налаза и препорука после спроведене процене стања, 2) ситуационе анализе, визије, циљева и приоритета утврђених у Плану развоја општине за период 2023-2033. године и 3) партиципативне анализе предности, недостатака, могућности и претњи (SWOT), 4) испитивање ставова и потреба грађана  у процесу дигиталне трансформације и развоја паметног града. 
2) Креирање визије и дефинисање приоритетних циљева дигиталне трансформације и развоја паметног града.  На основу ситуационе анализе, развија се визија, на партиципативан начин: „Куда желимо да стигнемо?“. Утврђују се приоритетни циљеви дигиталне трансформације  развој паметном граду.
3) Формулисање мера, пројеката и smart решења. У овој фази дефинишу се конкретне интервенције – мере, пројекти и „паметна“ решења која ће бити имплементирана до 2030. године. Акценат је на иновативности, одрживости, реалним могућностима, остваривим и применљивим мерама

4) Успостављање оквира за реализацију Плана дигиталне трансформације и развоја паметног града. У овој фази, утврђује се организациони оквир за имплементацију, дефиннишу се улоге и одговорности за спровођење Плана, потребне компетенције, временски оквир, буџет, очекивани резултата и показатељи на основу којих ће се пратити реализација, резултати и учинак на нивоу активности, мера/пројеката и приоритета. Утврђује се и у којим сегментима је потребна стручна подршка и обука, да ли је предвиђено ангажовање приватних партнера и пружалаца услуга, као и план интерне и екстерне комуникације.
5) Планирање праћења, вредновања и извештавања. Утврђује се план праћења, вредновања и извештавања као саставни део овог документа који обухвата: механизме за мониторинг и евалуацију – ко, када и како ће пратити напредак, мерити резултате и ажурирати план у складу са променама и новим потребама. Веома је битно да се код овог корака утврди и машински читљив формат у коме ће се прикупљати и пратити подаци, као и кључни показатељи учинка, који се могу пратити на нивоу општине и/или ЈКП, уколико су подаци доступни, тачни и ажурирани.
6) Објављивање нацрта Плана, организовање јавне расправе и усвајање Плана. Завршна фаза подразумева финализацију документа, отварање јавне расправе, прикупљање предлога за допуну и унапређење, усвајање и објављивање, чиме се обезбеђује транспарентност и ангажовање шире заједнице.

Учесници у процесу израде Плана су чланови Радне групе за развој паметног града, именовани Решењем ХХХХХ, стручни саветници (експерти) на пројекту, запослени у ЈЛС, ЈКП и ЈУ, као и сви остали битни актери на нивоу локалне заједница.
Израда плана је реализована кроз пет структурисаних састанака:

· Први састанак (11. децембар .2025.) – ситуациона анализа, SWOT, представљање форме и садржаја плана.
· Други састанак (15. децембар 2025.) – обука, дефинисање визије и циљева.
· Трећи састанак (5. фебруар 01.2026.) – дефинисање мера, пројеката и smart решења.
· Четврти састанак (26, фебруар 2026.) –имплементациони оквир.
· Пети састанак (март 2026.) –мониторинг, евалуација и преглед нацрта плана.
· Интензивне консултације и рад на изради Плана (март-април 2026.)

Рад на детаљној разради и усаглашавању текста реализован је путем интензивних консултација током априла месеца 2026. године. 

Месец мај посвећен је јавном увиду у нацрт Плана, који ће резултирати финалним усаглашавањем и представљањем документа Скупштини општине Врњачка Бања.


1. [bookmark: _Toc229072096]Ситуациона анализа 
1.1 [bookmark: _Toc229072097]Основне информације о општини 
Општина Врњачка Бања се налази у централном делу Србије и припада Рашком управном округу. Заузима површину од 239 км², простирући се долином Западне Мораве и северним падинама Гоча (1.147 m), у залеђу јужних обронака Гледићких планина (Црни врх 819 m, Палеж 853 m), Копаоника (2.017 m), Жељина (1.785 m) и Столова (1.376 m). Просторно, општина припада групи мањих општина у Србији, али има значајан регионални утицај.
Смештена је на инфраструктурном Моравском коридору Појате–Прељина, што омогућава добру повезаност са ширим подручјем Србије. У непосредном је контакту са општинама Краљево, Трстеник и Александровац, са којима је инфраструктурно веома добро повезана. Магистралним железничким и путним правцем преко Краљева и Крушевца повезана је са свим осталим деловима Србије, а путем преко Гоча и директно са Александровцем.
Рељеф је мешовитог равничарског и брдско-планинског карактера, са насељеним местима на надморској висини између 200 и 1.100 метара. Просечна надморска висина Врњачке Бање је 230 метара. Због специфичне конфигурације терена и бујне вегетације, подручје има карактеристике континенталне и умерено континенталне климе, а ветрови нису карактеристични јер је општина природно заштићена.
Демографија и инфраструктура: Општина има око 25.000 становника, од чега градско насеље броји нешто више од 9.000. Инфраструктура је у континуираном развоју, са модернизованим комуналним системима и добром покривеношћу интернетом. Већина домаћинстава има приступ фиксним и мобилним мрежама, што омогућава дигиталну трансформацију јавних услуга и привреде.
Дигитална писменост и технологије: Више од 70% становништва користи паметне телефоне, а преко 60% домаћинстава поседује рачунар, што омогућава примену смарт решења у свакодневном животу. Дигитална писменост расте кроз образовне програме и локалне иницијативе, а млади су носиоци дигиталних компетенција.
Смарт решења и е‑управа: Општина већ примењује дигиталне платформе за комуникацију са грађанима, електронске системе за пријаву комуналних проблема, е‑управу у образовању (електронски дневници), здравству (онлајн заказивање), као и туристичке мобилне апликације и дигиталне водиче. Ови кораци представљају темељ за даљу дигиталну трансформацију и развој паметне општине. 
[bookmark: _Toc229072098]1.2 Економски развој
Економски развој општине Врњачка Бања заснива се на снажном туристичком потенцијалу, разноврсној пољопривредној производњи, динамичном сектору малих и средњих предузећа и интензивној стамбеној изградњи. Стратешки циљеви усмерени су ка одрживом расту, дигиталној трансформацији и јачању конкурентности кроз примену савремених технологија, уз очување природних и културних ресурса.
Као туристичко место прве категорије, Врњачка Бања је друга најпосећенија дестинација у Србији, одмах после Београда, са преко 250.000 посетилаца годишње и више од 800.000 остварених ноћења. Туризам је изразито сезонски оријентисан, при чему се око 70% ноћења остварује током летњих месеци. Главни мотиви за посету су лепота природе, рекреативне активности, атмосфера дестинације и позитивна искуства из претходних боравка. Врњачка Бања се позиционира као безбедна, гостољубива и забавна дестинација, а у условима све интензивније глобалне конкуренције, развија понуду за нишне сегменте као што су планинарски и бициклистички туризам, уз примену дигиталних туристичких водича, мобилних апликација за резервације и е-туристичких сервиса.
Пољопривреда општине карактерише доминација мешовитих газдинстава која комбинују биљну и сточарску производњу, са 53,7% укупног броја, док је 46% газдинстава специјализовано, углавном за ратарство. Структура земљишта обухвата 2.699 хектара ораница, 2.216 хектара ливада и пашњака, 460 хектара воћњака и 1 хектар винограда. Воћарство има посебан значај, са преко 223.000 стабала шљиве, 47.000 стабала јабуке и мањим бројем винограда. Добри климатски услови и конфигурација терена пружају основу за развој дигиталне пољопривреде, укључујући примену IoT[footnoteRef:1] решења, сензора за праћење агроеколошких параметара и онлајн платформе за пласман производа. [1:  IoT (Internet of Things – Интернет ствари): Представља мрежу физичких објеката („ствари“) који су опремљени сензорима, софтвером и другим технологијама у сврху повезивања и размене података са другим уређајима и системима путем интернета. У контексту паметне општине, ова решења обухватају примену сензора за праћење агроеколошких параметара у пољопривреди , интеграцију са SCADA системима у водоснабдевању и другим паметним системима који омогућавају аутоматизовано прикупљање и анализу података ради ефикаснијег управљања ресурсима и услугама.] 

Сектор малих и средњих предузећа представља окосницу локалне економије, са изразитом концентрацијом у услужним делатностима. Најзаступљеније су ресторанске и угоститељске услуге, које бележе раст броја предузетника са 83 у 2014. на 96 у 2017. години. Такси превоз, трговина на мало и велико, услуге припреме хране, одржавање возила и рачуноводствене услуге чине стабилан део предузетничке структуре. Овај профил одражава туристички карактер општине и потребе локалног становништва, уз све већу примену дигиталних алата – од е-трговине и дигиталног маркетинга до cloud платформи за управљање пословањем.
Грађевинарство је у експанзији, са интензивном изградњом вишепородичних и индивидуалних стамбених објеката. Преко 90% изградње реализују приватна грађевинска предузећа, док мање од 10% чине физичка лица. Финансирање се углавном обезбеђује из сопствених извора или путем банкарских кредита. Увођење дигиталних платформи за издавање грађевинских дозвола и е-управу у области урбанизма доприноси већој транспарентности и ефикасности процеса.
Тржиште рада се постепено прилагођава дигиталној економији. Расте потражња за ИКТ стручњацима, програмерима, дигиталним маркетинг менаџерима и техничарима за одржавање смарт система. Општина подстиче развој дигиталних компетенција кроз едукације, подршку стартапима и унапређење електронске управе.
Врњачка Бања тиме гради економски модел који се ослања на развој туризма, пољопривреде, грађевинарства и МСП сектора, уз снажан фокус на дигитализацију, иновације и примену интернет технологија и IoT решења, чиме се обезбеђује дугорочна конкурентност и одрживост локалне привреде.

Друштвени развој општине Врњачка Бања заснива се на унапређењу образовања, здравства, социјалне заштите, културе и спорта, уз снажан нагласак на дигиталну трансформацију и примену паметних решења. Циљ је да се грађанима обезбеде доступније и ефикасније услуге, да се повећа транспарентност и да се кроз дигиталне алате ојача учешће заједнице у друштвеним процесима.
У области образовања, школе у Врњачкој Бањи већ користе електронске дневнике и дигиталне платформе за учење, што омогућава бољу комуникацију између наставника, ученика и родитеља. Постоји потенцијал за развој е‑учења и дигиталних курикулума, нарочито у средњим школама, како би се млади припремили за тржиште рада које све више тражи ИКТ компетенције.
Здравство је у процесу дигитализације кроз увођење електронских система заказивања прегледа и дигиталних база података пацијената. Локални дом здравља и бањски специјализовани центри имају могућност да развију телемедицину, што би омогућило бржи приступ здравственим услугама за становнике удаљених села и за туристе који бораве у Бањи.
У области социјалне заштите, дигиталне платформе за евиденцију корисника и електронско подношење захтева за различите облике помоћи доприносе већој транспарентности и ефикасности. Ово је посебно важно у општини која има стареће становништво, јер дигитална решења могу да омогуће бржу реакцију на потребе најугроженијих група.
Култура у Врњачкој Бањи има снажан потенцијал за дигиталну трансформацију. Библиотеке и културни центри могу да развију дигиталне архиве и онлајн програме, док фестивали и манифестације (попут Врњачког карневала) већ користе друштвене мреже и мобилне апликације за промоцију и комуникацију са публиком. На тај начин културни садржаји постају доступнији и широј публици ван општине.
Спорт је подржан кроз дигиталне системе за управљање спортским објектима и онлајн платформе за регистрацију клубова и такмичења. Постоји простор за развој апликација које би омогућиле грађанима да прате активности, резервишу термине и добијају информације о спортским догађајима у реалном времену.
Општина Врњачка Бања тиме гради модел друштвеног развоја који није само формалан, већ конкретно усмерен на дигитализацију јавних услуга и примену паметних решења у образовању, здравству, социјалној заштити, култури и спорту. Овај приступ омогућава већу доступност услуга, бољу организацију и активније учешће грађана у друштвеном животу, чиме се ствара основа за модерну и инклузивну локалну заједницу.
[bookmark: _Toc229072100]1.4 Урбани развој и заштита животне средине
Урбани развој општине Врњачка Бања усмерен је на стварање модерне, функционалне и еколошки одрживе средине која ће подржати туристички, економски и друштвени развој. Циљеви су унапређење урбанистичког планирања, модернизација комуналних делатности, развој саобраћајне и путне инфраструктуре, као и повећање енергетске ефикасности уз примену обновљивих извора енергије. Приоритет је да се кроз дигитализацију и паметна решења обезбеди бољи квалитет живота грађана и одрживи развој локалне заједнице.
У области урбанизма, општина уводи електронске системе за издавање грађевинских дозвола и дигиталне платформе за управљање просторним плановима. Ови алати омогућавају већу транспарентност, брже процедуре и бољу контролу над развојем насеља.
Комуналне делатности се модернизују кроз дигиталне системе за пријаву и праћење комуналних проблема, паметне контејнере за управљање отпадом и апликације које омогућавају грађанима да у реалном времену добију информације о услугама. Ово доприноси ефикаснијем управљању ресурсима и смањењу негативног утицаја на животну средину.
У области саобраћаја и путне инфраструктуре, примењују се паметна решења као што су дигитални системи за управљање саобраћајем, апликације за јавни превоз и сензори за праћење стања путева. Ови системи омогућавају бољу безбедност, смањење гужви и ефикасније коришћење инфраструктуре.
Енергетска ефикасност и обновљиви извори енергије постају све важнији сегмент урбаног развоја. Општина подстиче примену соларних панела на јавним и приватним објектима, увођење енергетски ефикасне јавне расвете и дигиталних система за праћење потрошње енергије. Ови кораци доприносе смањењу трошкова, заштити животне средине и унапређењу одрживости.
Утицај паметних решења на животну средину и квалитет живота грађана је значајан: смањује се загађење, повећава енергетска ефикасност, унапређује управљање отпадом и обезбеђује боља организација саобраћаја. Грађани добијају брже и доступније услуге, а општина постаје привлачнија за инвеститоре и туристе.
Врњачка Бања тиме гради модел урбаног развоја који интегрише дигитализацију, паметна решења и еколошку одговорност, стварајући услове за модерну, одрживу и конкурентну локалну заједницу.
Утицај паметних решења на животну средину и квалитет живота. За разлику од многих локалних самоуправа, Врњачка Бања већ користи конкретна smart решења са директним утицајем на потрошњу ресурса, саобраћај и организацију јавног простора. Паметна јавна расвета доприноси смањењу потрошње електричне енергије, док програми подршке за уградњу соларних панела и топлотних пумпи позитивно утичу на енергетску ефикасност и смањење потрошње топлотне енергије у домаћинствима и објектима. Ова решења представљају важан допринос локалним климатским и енергетским циљевима.
Smart паркинг систем има вишеструки позитиван ефекат на квалитет живота и животну средину. Ефикасније управљање паркирањем смањује загушења у централним зонама, скраћује време тражења паркинг места и индиректно утиче на смањење емисија издувних гасова. Додатно, систем контроле приступа пешачкој зони путем потапајућих стубића и верификације корисника доприноси уређенијем саобраћају, већој безбедности пешака и смањењу загађења у најоптерећенијим туристичким деловима општине.
Иако су видљиве промене у понашању корисника и организацији простора, ове промене се тренутно не прате кроз дефинисане показатеље. Не постоје јасно утврђени KPI који би мерили, на пример, уштеде енергије, смањење емисија, промене саобраћајних токова или задовољство корисника јавних простора. Као последица, општина не може квантитативно да прикаже стварни обим и вредност позитивних ефеката постојећих smart решења.
Посебан развојни потенцијал лежи у интеграцији постојећих smart система. Повезивање паметне расвете, паркинг система, контроле приступа пешачкој зони и будућих решења (нпр. у водоснабдевању) у јединствену платформу омогућило би заједничку анализу података и доношење одлука заснованих на реалним показатељима, нарочито у периодима повећаног броја туриста, када је притисак на инфраструктуру и животну средину највећи.
Важан елемент који још увек није довољно развијен јесте активно укључивање корисника у праћење ефеката. Грађани, туристи и привредни субјекти тренутно нису систематски укључени у евалуацију smart решења, иако управо њихове повратне информације представљају кључни индикатор квалитета живота и успешности дигиталних интервенција. У туристичкој општини попут Врњачке Бање, овакав приступ може значајно унапредити управљање дестинацијом и корисничко искуство.
У целини посматрано, Врњачка Бања је у овој области прешла фазу планирања и ушла у фазу стварних ефеката, али се и даље налази испод свог пуног потенцијала. Следећи кључни корак није толико увођење нових smart решења, колико успостављање система мерења утицаја, дефинисање KPI и интеграција података, како би се постојећи позитивни ефекти учинили видљивим, упоредивим и основом за даље унапређење квалитета живота и заштите животне средине.
[bookmark: _Toc229072101]1.5 Општинска управа: степен дигиталне трансформације, електронско управљање и примена паметних решења
За разлику од средина које су тек у раној фази дигитализације, Врњачка Бања већ располаже стабилним техничким капацитетима, развијеним комуналним системима и искуством у примени паметних технологија. Ипак, недостаје јединствен стратешки и управљачки оквир који би постојећа решења повезао у кохерентан и дугорочно одржив Smart City модел.
Концепт паметног града у Врњачкој Бањи примењује се као алат за унапређење комуналних услуга, управљање јавним просторима и подршку туристичком развоју. У пракси то подразумева паметну расвету, паркинг системе, контролу приступа пешачкој зони и дигитализоване комуналне процесе, док је у оквиру пројеката планирано и увођење решења за управљање губицима у водоснабдевању. Smart City се препознаје пре свега као средство за повећање оперативне ефикасности, унапређење квалитета живота и јачање конкурентности туристичке дестинације. Истовремено, постоји јасна потреба да се постојећи оперативни напредак додатно стратешки усмери, институционализује и повеже са развојним документима општине. Даљи напредак не зависи толико од увођења великог броја нових технологија, већ од консолидације, интеграције и паметног управљања већ постојећим системима. У области стратешког и институционалног оквира, уочен је недостатак формалног Smart City документа интегрисаног у План развоја општине, као и непостојање јасно дефинисане управљачке структуре за дигиталну трансформацију. Досадашња дигитална решења развијана су секторски и пројектно, без јединственог оквира, што отежава дугорочно планирање, мерење учинака и координацију између актера.
Технички капацитети општине налазе се на високом нивоу: постоји стабилна мрежна и серверска инфраструктура, примењују се високи стандарди ИТ безбедности, користе се лиценцирани системи и национални и локални информациони системи. Међутим, управљање подацима није у потпуности систематизовано – базе нису стандардизоване, отворени подаци нису редовно ажурирани, а аналитичка употреба података је ограничена.
Организациони и људски капацитети представљају стабилну основу за дигиталну трансформацију, уз добру координацију између ЈЛС и ЈКП и континуиране обуке запослених. Ипак, недостаје централна аналитичка функција, а дигиталне и Smart City улоге нису формализоване у систематизацији, што ограничава прелазак са оперативног на управљачки ниво зрелости. Јавна комунална предузећа представљају један од најјачих стубова Smart City развоја, са напредним техничким решењима и високом оперативном спремношћу. Ипак, размена података са општинском управом није стандардизована нити аутоматизована, чиме се смањује потенцијал за интегрисано управљање и аналитику.
Финансијска одрживост паметних решења је релативно добра у поређењу са већином локалних самоуправа, уз постојање буџетских средстава и разноврсних извора финансирања. Међутим, не мери се систематски ефекат уштеда и прихода, нити постоје механизми реинвестирања у даљу дигитализацију. Највећи развојни потенцијал лежи у успостављању јединственог стратешког оквира, јачању управљања подацима, интеграцији постојећих система, увођењу јасних показатеља учинка и активнијем укључивању грађана и корисника. Кроз ове кораке, постојећи капацитети могу бити претворени у мерљив, одржив и друштвено релевантан Smart City развој.
Оквир за дигиталну трансформацију. За разлику од великог броја јединица локалне самоуправе, Врњачка Бања је током претходних година реализовала значајан број дигиталних и паметних иницијатива. Уведена су различита секторска решења и информациони системи који се користе у свакодневном раду општинске управе и јавних комуналних предузећа, што указује на јасно препознату вредност дигитализације у пракси. Овакав приступ омогућио је да се дигитална трансформација развија „одоздо“, кроз конкретне потребе и пројекте.
Међутим, упркос оперативном напретку, дигитална трансформација није стратешки дефинисана у кровним развојним документима општине, нити постоји јединствен Smart City оквир који би објединио постојеће активности. Дигитална решења су развијана пројектно и секторски, без јасног позиционирања у Плану развоја општине и без формалног документа који дефинише приоритете, циљеве, фазе развоја и међусобну повезаност паметних система.
Институционални оквир за управљање дигиталном трансформацијом још увек није у потпуности формализован. Иако у пракси постоји добра координација и укљученост више актера, улоге и одговорности нису јасно дефинисане кроз званичне одлуке. Не постоји јасно именован координатор или трајна управљачка структура за дигиталну трансформацију и Smart City развој, што може отежати стратешко одлучивање, праћење учинка и координацију са јавним комуналним предузећима и екстерним партнерима.
У погледу правног и регулаторног оквира, идентификован је недостатак појединих кључних интерних аката, нарочито оних који се односе на управљање подацима, отворене податке и стандарде интероперабилности. Иако постоје акти из области ИКТ безбедности и заштите података, непостојање формалних процедура за прикупљање, ажурирање, коришћење и размену података представља ограничење за даљи развој интегрисаних Smart City решења и аналитичког управљања.
Иако су нека решења технички функционална и имају мерљив ефекат, она нису систематски препозната и валоризована кроз развојне документе. Тиме се пропушта прилика да се постојећи успеси користе као основа за даљу дигиталну трансформацију и као аргумент за нова улагања и донаторску подршку.
У области јавних набавки и односа са добављачима, идентификована је потреба за стандардизацијом уговорних клаузула, посебно у вези са одржавањем система, безбедношћу, доступношћу и власништвом над подацима. Без ових елемената, дугорочна флексибилност и интероперабилност система могу бити ограничене.
Општина Врњачка Бања се у овој области налази у необичној, али развојно повољној позицији: има више оперативних паметних решења него просечна општина, али још увек нема стратешки оквир који би та решења повезао у кохерентан Smart City модел. Увођење формалног Плана дигиталне трансформације и развоја паметног града, интегрисаног са Планом развоја, представља кључни следећи корак који би омогућио да се постојећи напредак институционализује, унапреди и дугорочно одржи.
Технички капацитети за дигиталну трансформацију. Даљи напредак је ограничен недовољно уређеним управљањем подацима и системском употребом информација које већ постоје. Са техничког становишта, општина располаже стабилном, професионално изведеном мрежном инфраструктуром и савременим хардвером, што представља чврсту основу за поуздан рад дигиталних система. Посебно је значајно да је основни ниво ИТ безбедности високо развијен: веб презентација је заштићена SSL сертификатима, антивирусна заштита (ESET) је широко примењена, а политике лозинки и основни безбедносни стандарди формално су дефинисани актом о ИКТ безбедности. Овакав ниво основне заштите значајно смањује оперативне и безбедносне ризике у процесу дигиталне трансформације. Додатну предност представља потпуна лиценцираност оперативних система на свим радним станицама, што је изузетак у односу на велики број јединица локалне самоуправе. Тиме се обезбеђује правна сигурност, стабилност система и предуслов за даљу стандардизацију и надоградњу дигиталних сервиса.
Општина Врњачка Бања у великој мери користи националне информационе системе и специјализована решења, која су већ интегрисана у свакодневне административне и комуналне процесе. Системи као што су ЦЕОП, ЛПА, еПисарница, еТуриста, еКатастар, еЗУП, ЦРОСО, софтвери Министарства финансија,  SCADA и smart паркинг решења, чине солидан технолошки екосистем који омогућава размену података са централним институцијама и подржава кључне локалне функције. Оваква интегрисаност представља значајну компаративну предност у односу на општине које су тек у фази основне дигитализације.
Управљање подацима. Позитиван помак уочен је и у области управљања подацима, кроз постепени прелазак на cloud окружење и редован backup података, при чему се копије чувају ван зграде ЈЛС. Ово значајно унапређује отпорност система и смањује ризик од губитка података или прекида рада.
Упркос снажној техничкој основи, идентификовани су структурни недостаци који ограничавају прелазак ка напреднијем Smart City моделу. Апликативни софтвер није уједначено лиценциран, што ствара неуједначеност у раду служби и потенцијалне безбедносне и организационе ризике. Још важније, базе података нису систематски уређене – подаци се не чувају у стандардизованим, машински читљивим форматима, не повезују се међусобно и не користе се аналитички.
Посебно је индикативно стање у области отворених података. Иако формално постоји портал отворених података, он није ажуриран од 2021. године, што указује да отварање података није институционализовано као редовна пракса. Не постоји интерни акт који регулише управљање подацима (од прикупљања и стандардизације, до чувања, коришћења и јавног објављивања), што представља делимично ограничење за развој интероперабилних Smart City решења и за увођење управљања заснованог на подацима.
Технички капацитети нису праћени адекватном комуникацијом према грађанима. Информисаност грађана о е‑услугама и отвореним подацима је ниска, јер не постоје систематске кампање, јасна упутства нити промотивне активности које би подстакле шире коришћење постојећих дигиталних сервиса. Тиме се смањује стварни друштвени ефекат технолошких улагања.
У закључку, Општина Врњачка Бања поседује техничку инфраструктуру и безбедносне стандарде који су изнад просека, али се и даље налази у фази у којој је дигитална трансформација више технолошки него аналитички вођена. Кључни следећи корак ка вишем нивоу Smart City зрелости није додатна технологија, већ успостављање системског управљања подацима, стандардизација база и њихова активна употреба у одлучивању и планирању. 
Организациона структура и људски ресурси. Општина Врњачка Бања показује изнадпросечан ниво институционалне и оперативне зрелости, нарочито у погледу координације између општинске управе и јавних комуналних предузећа. Истовремено, ограничени аналитички капацитети и недовољно формализоване улоге у дигитализацији представљају кључну препреку за прелазак на управљање засновано на подацима.
Са организационог аспекта, у општини су формално систематизована три радна места у области ИКТ, иако су тренутно попуњена два. И поред овог кадровског ограничења, дигитални системи су функционални, а кључни сервиси е‑управе се користе у пракси (ЦЕОП, ЛПА, еТуриста, еПисарница и др.). Постоји више именованих администратора за важне националне и локалне системе (еИД, еПисарница, еДостава, отворени подаци), што доприноси оперативној стабилности и континуитету дигиталних процеса.
Међутим, описи послова запослених не одражавају савремене захтеве дигиталне трансформације. Улоге везане за е‑управу, управљање подацима, интероперабилност и Smart City решења нису јасно дефинисане нити формално интегрисане у систематизацију. Дигитални послови се у великој мери обављају као споредни и спорадични, што дугорочно ствара ризик од преоптерећења запослених и ослањања на појединце уместо на институционалне механизме.
У погледу компетенција и стручног усавршавања, у Врњачкој Бањи постоји позитивна пракса континуираних обука у областима ИКТ безбедности, заштите података и отворених података. Дигитална писменост је препозната као потребна компетенција за сва радна места, а годишња процена потреба за обукама се редовно спроводи. Ипак, обуке нису довољно усмерене ка кључним темама – управљање подацима, аналитика, интероперабилност и коришћење података у одлучивању – што ограничава могућност да се постојећи системи користе стратешки, а не само оперативно.
Аналитички капацитети представљају централни структурни изазов ове области. Анализа података и припрема аналитичких увида углавном су концентрисани у оквиру локалног економског развоја (ЛЕР), без системског приступа на нивоу целе општине. Не постоји централна аналитичка функција или тим који би се бавио обрадом података из комуналних и smart система, праћењем показатеља, извештавањем руководства и подршком одлучивању заснованом на чињеницама.
Са друге стране, Врњачка Бања се издваја по развијеној хоризонталној координацији и сарадњи између општинске управе и јавних комуналних предузећа. Формирана је Smart City радна група, а сарадња између организационих јединица и комуналних предузећа је редовна, што ствара добру основу за интеграцију smart решења и заједничко планирање.
Ипак, и у овом сегменту постоји простор за унапређење: размена података се још увек не одвија кроз стандардизоване, машински читљиве формате, нити се користи за систематско праћење учинака и евалуацију. Без формализације протокола, дефинисања показатеља и јасних одговорности, постојећи ниво сарадње не може у потпуности да се искористи за Smart City аналитику и управљање.
Интеграција и коришћење паметних решења. У области интеграције и коришћења паметних решења, Општина Врњачка Бања се налази између средњег и напредног нивоа оперативне зрелости, са више функционалних решења у свакодневној употреби, али без јединственог интеграционог оквира који би омогућио њихово заједничко управљање, аналитику и стратешко одлучивање.
За разлику од општина које се налазе у раној фази дигитализације, Врњачка Бања већ има конкретна и видљива паметна решења у пракси. У оперативној употреби су системи попут SMS наплате паркинга, потапајућих стубића за контролу приступа пешачкој зони, паметне јавне расвете, као и друга секторска решења повезана са комуналним и туристичким функцијама. Ова решења функционишу стабилно и имају јасан оперативни ефекат.
Постојећа инфраструктурна основа омогућава даљу интеграцију и надоградњу система. Модернизована мрежна и серверска инфраструктура, као и искуство у раду са SCADA системима у водоснабдевању, пружају реалну могућност развоја јединствене Smart City платформе. У том смислу, Врњачка Бања се не суочава са баријерама застарелих система, већ пре са изазовом како постојећа решења повезати и смислено објединити.
Кључни структурни недостатак у овој области јесте непостојање стварне интеграције између постојећих паметних система. Свако решење тренутно функционише као засебна целина, са сопственим подацима, интерфејсима и начином извештавања. Иако су спроведене основне анализе компатибилности и у сарадњи са добављачима разматране могућности повезивања, не постоји свеобухватна техничка и институционална процена интероперабилности која би обухватила све системе, базе података и протоколе.
Интероперабилност између општине и ЈКП у пракси постоји, али се углавном заснива на организационој сарадњи, а не на аутоматизованој размени података. Подаци се размењују кроз извештаје и интерне системе, али не у реалном времену, нити у стандардизованим, машински читљивим форматима који би омогућили централизовану аналитику и праћење учинака. Као резултат, велики део потенцијалне вредности паметних система остаје неискоришћен.
Посебан потенцијал идентификован је у области водоснабдевања, где систем за управљање водоснабдевањем може послужити као први пилот за интеграцију у јединствену платформу. Ова делатност располаже подацима и јасно дефинисаним оперативним процесима, што је чини идеалним кандидатом за развој аналитике и показатеља учинка који би се касније могли проширити на друге делатности (паркинг, расвета, јавне површине).
У погледу правног и уговорног оквира, интеграција паметних решења још увек није системски регулисана. Уговори са добављачима не обезбеђују увек обавезу интероперабилности, отворене API‑је, нити јасна права општине над подацима и њиховом миграцијом. Без ових елемената, даљи развој интегрисаног Smart City система може бити технички и финансијски отежан.
У целини посматрано, Врњачка Бања се у овој области налази у преломној фази Smart City развоја. Општина је прешла почетни праг имплементације и сада располаже низом функционалних решења. Следећи кључни корак није само увођење нових технологија, већ повезивање постојећих система у јединствену, интероперабилну Smart City платформу, која ће омогућити аналитичко управљање, праћење учинака и доношење одлука засновано на подацима. 
Укључивање грађана у процес дигиталне трансформације. У области учешћа грађана и комуникације са корисницима дигиталних и Smart City решења, Општина Врњачка Бања се налази на раном до средњем нивоу дигиталне зрелости. Иако постоје технички и институционални предуслови за напредак, још увек није успостављен систематски, двосмеран и кориснички оријентисан модел комуникације.
Анализа показује да је информисање јавности о дигиталним и паметним решењима ограничено и спорадично. Постоје појединачне објаве и вести, али без јасних, циљано обликованих порука које би грађанима објасниле сврху, користи и начин коришћења Smart City решења, као и свих расположивих услуга е‑управе. Нису спровођене координисане комуникационе кампање, нити постоји јединствена наративна линија која дигитални развој повезује са свакодневним потребама грађана, туриста и привреде.
Учешће грађана и организација цивилног друштва у планирању дигиталне трансформације до сада је било минимално, али је препознато као развојни приоритет у наредном периоду, посебно кроз процес израде Smart City плана. Овај тренутак представља прилику да се учешће корисника институционализује, уместо да остане повремено и пројектно.
Приступачност постојећих дигиталних решења тренутно је неравномерно распоређена међу корисничким групама. Већи део функционалности везан је за запослене у ЈКП и општинској управи, док грађани и посетиоци (туристи) имају ограничен директан приступ информацијама и дигиталним сервисима. Ово је посебно важно за туристичку општину попут Врњачке Бање, где различите групе корисника – стални становници, хотели, угоститељи, издаваоци апартмана и туристи – имају различите информационе потребе и очекивања.
Посебан изазов представља непостојање функционалног механизма за повратне информације и пријаву проблема. Ранији систем за пријаву комуналних проблема („Систем 48“) више није у функцији, а није уведена адекватна замена. Као последица, грађани немају једноставан дигитални канал за пријаву проблема, праћење статуса захтева или давање предлога, док општина губи важан извор података о квалитету услуга и потребама корисника.
Поверење корисника у дигиталне сервисе није мерено, нити се систематски прати задовољство корисника комуналним услугама. Без ових података није могуће проценити друштвену прихваћеност постојећих решења, нити прилагодити даљи развој стварним очекивањима грађана и привреде.
У области дигиталне писмености и инклузије, не постоји структуриран програм подршке за осетљиве групе, старије грађане или становнике удаљенијих насеља. Иако општина располаже техничким капацитетима за пружање дигиталних услуга, њихов пуни ефекат остаје ограничен уколико се паралелно не ради на јачању корисничких компетенција и поверења у дигиталне канале.
Да би паметна решења имала пун развојни и друштвени ефекат, неопходно је прећи са једноставног информисања на активно укључивање грађана, привреде и туриста као корисника, извора повратних информација и партнера у развоју решења. Овај помак је нарочито важан у контексту туристичке општине, где квалитет комуникације и корисничког искуства директно утичу на укупни имиџ и конкурентност дестинације.
[bookmark: _Toc229072102]1.6 Јавна предузећа у процесу дигиталне трансформације
Општина Врњачка Бања показује висок ниво оперативне спремности, чиме се комунални сектор позиционира као кључни носилац постојећих и будућих Smart City решења.
Организациона структура комуналних предузећа у Врњачкој Бањи је јасно дефинисана и функционално разграничена. Општина располаже са више јавних предузећа са прецизно одређеним надлежностима, што омогућава специјализацију, одговорност и фокусирано управљање. Оваква институционална поставка представља важан предуслов за дигитализацију, јер омогућава да се smart решења развијају циљано по делатностима, уз јасно власништво над подацима и процесима.
Постоји солидан ниво дигитализације у појединим комуналним делатностима, нарочито у области водоснабдевања, где је имплементиран SCADA систем за надзор и управљање мрежом. Додатно, у пракси су већ уведена smart решења попут SMS наплате паркинга и система потапајућих стубића за контролу приступа пешачкој зони. Ова решења се користе свакодневно и имају директан оперативни и управљачки ефекат, што указује да комунални сектор поседује искуство у раду са smart технологијама, а не само теоријску спремност.
Координација и сарадња између општинске управе и ЈКП су институционално и оперативно стабилне. Постоје редовни колегијуми, јасно дефинисани канали комуникације и устаљена пракса извештавања. Документација и извештаји су доступни у дигиталном облику, што омогућава транспарентност и континуитет у раду.
Међутим, размена података још увек није у потпуности прилагођена Smart City стандардима. Извештаји се углавном достављају у наративним форматима (Word/PDF), без машински читљивих структура које би омогућиле аутоматску обраду, аналитику и интеграцију у јединствену платформу. Као последица, велики део оперативних података остаје неискоришћен за стратешко планирање, праћење учинака и оптимизацију услуга.
Дигиталне вештине запослених у ЈКП су на солидном нивоу, уз изражену спремност руководилаца и запослених да учествују у даљем развоју решења. Највећи развојни потенцијал идентификован је у секторима водоснабдевања, паркинга и комуналних услуга, где већ постоје техничке основе и организациона воља за даље унапређење. Ипак, за прелазак на напреднији ниво, неопходне су циљане обуке из области GIS‑а, управљања базама података, IoT система и дигиталне безбедности.
У контексту Smart City развоја, ЈКП у Врњачкој Бањи су спремни да преузму активну управљачку, а не само извршну улогу. Да би се овај потенцијал у потпуности искористио, потребно је јасније дефинисати њихове одговорности у Smart City екосистему – ко генерише податке, ко их обрађује, ко их користи за одлучивање и како се резултати враћају у унапређење услуга.
У целини посматрано, јавна комунална предузећа у Врњачкој Бањи представљају оперативни стуб Smart City развоја. За разлику од средина где је дигитална трансформација тек у зачетку, овде главни изазов није увођење нових технологија, већ консолидација, стандардизација и интеграција постојећих система у јединствен модел управљања, вођен подацима, који ће омогућити дугорочне, мерљиве и одрживе ефекте smart решења.
[bookmark: _Toc229072103]1.7 Могућности за финансирање дигиталне трансформације и развоја паметног града
У области финансијске одрживости Smart City решења, Општина Врњачка Бања показује виши ниво фискалне и институционалне спремности, уз реалне капацитете да паметна решења не остану на нивоу пилот‑пројеката, већ да се дугорочно одржавају и унапређују. Ипак, постојећи финансијски модел још увек није у потпуности прилагођен логици Smart City управљања заснованог на животном циклусу система и мерљивим ефектима.
Повољна околност је постојање буџетске позиције за дигитализацију, која је усклађена са Планом развоја општине. Дигитална решења се не посматрају искључиво као екстерни пројекти, већ као област јавног улагања. Општина користи разноврсне изворе финансирања (сопствене приходе, републичке фондове, донаторска средства и кредите), чиме се смањује ризик од прекида финансирања и повећава флексибилност у планирању нових иницијатива.
Трошкови одржавања постојећих дигиталних и smart система су у значајној мери већ укључени у буџет. Код централизованих државних система, локални финансијски терет је додатно умањен. Ипак, анализа указује на потребу да се додатно провери да ли су за сва „кључ у руке“ решења обезбеђени јасни и дугорочни уговори о сервису и одржавању, како би се избегли скривени ризици у каснијим фазама.
Упркос стабилном буџетском оквиру, финансијска одрживост Smart City решења још увек није плански сагледана кроз вишегодишњу перспективу. Не постоје формални планови финансијске одрживости по решењу, нити се систематски примењују процене укупних трошкова животног циклуса (Total Cost of Ownership – TCO). Финансијско планирање се доминантно одвија на годишњем нивоу, што отежава стратешко одлучивање о дугорочним инвестицијама и надоградњама smart система.
Потенцијал за генерисање прихода и уштеда кроз Smart City решења је препознат, али није довољно квантификован и устаљен у пракси. Тренутно, директни приходи су најизраженији у области паркинга, док се ефекти уштеда у другим секторима (водоснабдевање, расвета, одржавање јавних површина) претпостављају, али не прате се систематски. Не постоји механизам којим би се део остварених уштеда или прихода враћао у посебан фонд за даљу дигитализацију и развој smart решења.
У области јавно‑приватног партнерства, Врњачка Бања већ има искуства са активним моделима јавни‑приватног партнерства, укључујући ESCO аранжмане и концесије. Ово представља значајну предност и добру основу за даље укључивање приватног сектора у развој smart инфраструктуре. Ипак, потребно је развити јаснији оквир за Smart City моделе јавно‑приватног партнерства, уз ране консултације са тржиштем и прецизно дефинисане обавезе у погледу података, интероперабилности и дугорочног одржавања система.
Додатна снага општине огледа се у јаким пројектним и административним капацитетима, како интерним, тако и екстерним. То умањује ризик од потпуног престанка коришћења постојећих smart решења, под условом да се одржавање и даље плански укључује у буџетске процесе.
У целини посматрано, финансијска одрживост Smart City решења у Врњачкој Бањи представља одличну полазну тачку, али и област у којој је потребан стратешки искорак. Прелазак са годишњег буџетског планирања на вишегодишње финансијско управљање засновано на TCO моделима, мерљивим уштедама и реинвестирању ефеката, представља кључни следећи корак ка дугорочно одрживом и скалабилном Smart City развоју.
[bookmark: _Toc229072104]1.8 Праћење и вредновање учинка и ефеката дигиталне трансформације 
У области планирања, управљања и праћења учинака Smart City решења, Општина Врњачка Бања се налази на раном до средњем нивоу аналитичке и управљачке зрелости. Иако постоје технички системи који генеришу значајне количине података и оперативна пракса извештавања, недостаје систематски оквир за коришћење података у одлучивању, праћењу перформанси и евалуацији ефеката.
У погледу прикупљања података, поједини сектори располажу континуираним изворима информација. Међутим, ови подаци се не чувају, не стандардизују и не отварају на системски начин, нити се интегришу са другим релевантним сетовима података. У осталим комуналним и административним процесима, прикупљање података је углавном парцијално и често мануелно, без аутоматизације и стандардизованих формата.
Аналитичка употреба података је ограничена и спорадична. Подаци се ретко користе за доношење одлука и најчешће се обрађују ручно, кроз наративне извештаје (Word/PDF). Доносиоци одлука немају приступ структурираним аналитичким приказима, табелама или сетовима показатеља који би омогућили брзе и утемељене управљачке одлуке. У том смислу, некадашњи системи за пријем и обраду повратних информација (нпр. „Систем 48“) нису замењени савременим аналитичким алатима, што додатно умањује видљивост учинака.
Кључни структурни недостатак представља непостојање дефинисаног система праћења учинка. Не постоје јасно утврђени KPI, почетна (baseline) мерења, нити унапред дефинисана методологија праћења и евалуације Smart City решења. Без ових елемената, општина не може поуздано да процени да ли постојећа паметна решења остварују планиране циљеве, нити да мери њихов допринос квалитету живота, заштити животне средине или ефикасности комуналних услуга.
Организационо, нису дефинисане јасне одговорности за мониторинг и евалуацију. Не постоји именован тим или организациона јединица задужена за управљање подацима, праћење индикатора и припрему аналитичких извештаја. Као последица, праћење учинака остаје споредна активност, уместо да буде интегрисани део управљања дигиталном трансформацијом и паметним развојем.
Додатни изазов односи се на власништво над подацима и приступ информацијама. Без формалног интерног акта који јасно дефинише права и обавезе ЈЛС и ЈКП у вези са подацима, постоји ризик да кључни сетови остану фрагментисани, недоступни или везани за појединачне системе и добављаче. Ово ограничава могућност дугорочне аналитике, интероперабилности и учења из података.
У целини посматрано, Врњачка Бања је у овој области испод свог реалног потенцијала. Општина већ има оперативна smart решења и генерише податке који би могли да подрже напредно управљање и стратешко одлучивање. Међутим, без увођења формалног оквира за праћење учинака и ефеката, јасних показатеља, дефинисаних одговорности и редовних евалуација, Smart City развој остаје технолошки напредан, али управљачки недовољно искоришћен. Успостављање чак и основног система праћења и евалуације могло би релативно брзо да подигне укупни ниво дигиталне зрелости и обезбеди снажну основу за даља улагања и донаторску подршку.
[bookmark: _Toc229072105]1.9 Мишљење грађана
У оквиру израде Плана развоја паметног града Врњачке Бање спроведена је онлајн анкета међу грађанима у марту 2026. године, са циљем прикупљања мишљења о квалитету локалних услуга, коришћењу дигиталних решења и приоритетима за даљи развој паметних услуга.
Анкета је обухватила 27 испитаника, од којих већину чине жене (81,5%), уз доминацију старосне групе од 36 до 50 година (51,9%). Испитаници су у високом проценту високообразовани (92,6%), а нешто више од половине живи у урбаном делу општине (59,3%). Сви испитаници користе паметни телефон, а већина користи рачунар и код куће и на послу, што указује на релативно висок ниво дигиталне писмености и потенцијал за развој дигиталних и паметних услуга.

Квалитет живота и локалних услуга: Испитаници су генерално позитивно оценили основне јавне услуге и квалитет живота у локалној заједници. Највише оцене добили су:
· уређеност јавних простора и зелених површина,
· туристичко информисање,
· доступност информација и услуга општинске управе,
· безбедност у локалној заједници.
С друге стране, нешто нижи ниво задовољства уочен је у областима:
· водоснабдевања и квалитета воде,
· управљања отпадом,
· урбане мобилности и паркирања,
· квалитета ваздуха.
Ови резултати указују да грађани препознају стабилност основних комуналних и јавних услуга, али истовремено идентификују инфраструктурне и еколошке изазове као кључне области за даље унапређење.

Рад локалне самоуправе и комуникација са грађанима: Већина испитаника позитивно оцењује ефикасност локалне самоуправе у пружању услуга и информисању грађана. Највише оцене добила је ефикасност у пружању услуга, док су нешто ниже оцене забележене у области пријаве комуналних проблема и консултација са грађанима.
Ови налази указују на потребу за додатним унапређењем механизама комуникације и учешћа грађана у процесима планирања и доношења одлука.

Коришћење електронских услуга и паметних решења: Већина испитаника (81,5%) користила је дигиталне услуге локалне самоуправе у последњих годину дана, а искуство са њима најчешће је оцењено као добро или веома добро.
Најчешћи разлози за некоришћење електронских услуга су:
· навика да се послови обављају лично на шалтеру,
· недовољна информисаност о постојању дигиталних услуга,
· перцепција да су процедуре компликоване или недовољно јасно објашњене.
Ови резултати указују да главна препрека није техничка доступност технологије, већ потреба за бољом промоцијом, поједностављењем процедура и изградњом поверења у дигиталне услуге.

Приоритети за развој паметних решења: Испитаници су као најважније области за развој паметних решења у наредних пет година идентификовали:
· развој комуналне инфраструктуре (водоснабдевање, канализација, управљање отпадом),
· урбану мобилност (саобраћај и паркирање),
· здравство и социјалне услуге,
· заштиту животне средине и безбедност.
Посебно је наглашена потреба за унапређењем система водоснабдевања и управљања отпадом, као и за бољим информисањем грађана о квалитету воде и решавању кварова.

Спремност грађана за учешће у развоју паметног града: Анкета показује умерен ниво спремности грађана за активно учешће у иницијативама развоја паметног града. Највећи број испитаника изразио је интересовање за учешће у консултацијама и обукама, али је мањи број спреман за директно укључивање у састанке са представницима локалне самоуправе.
Ово указује на потребу за постепеним развојем механизама учешћа грађана, кроз информативне кампање, едукативне активности и једноставне дигиталне канале комуникације са локалном самоуправом.

[bookmark: _Toc229072106]1.10 Закључци и препоруке
Анализа почетног стања дигиталне зрелости и спремности Општине Врњачка Бања за Smart City решења указује да локална самоуправа располаже развијеним техничким, организационим и комуналним капацитетима који омогућавају оперативну примену паметних градских решења у више делатности, али да се тренутно налази у прелазној фази између појединачних развијених smart система и интегрисаног, управљачки зрелог Smart City приступа. Дигитална трансформација је препозната као важан развојни правац, посебно у контексту унапређења комуналних услуга, управљања јавним просторима и јачања туристичке понуде, али још увек није у потпуности институционализована кроз стратешки оквир, буџетско планирање и систематско управљање подацима.
Изостанак формалног оквира за интеграцију система, аналитику и праћење учинака представља кључно ограничење за пуну искоришћеност постојећих решења. Постојећа техничка инфраструктура, искуство у раду са паметним технологијама и снажна улога јавно‑комуналних предузећа представљају одличну основу за даљи развој. У том контексту, планирано увођење решења за паметно управљање водоснабдевањем представља један од приоритетних корака, са циљем смањења губитака у водоводној мрежи, унапређења прецизног мерења потрошње, остваривања финансијских уштеда и побољшања наплате комуналних услуга.
Врњачка Бања има реалну прилику да у наредном периоду постојећа оперативна решења надогради јасним стратешким усмеравањем, јачањем управљачких и аналитичких капацитета и фокусом на мерљиве користи за грађане, туристе и локалну привреду, што представља полазну основу за дефинисање препорука у оквиру будућег Smart City плана.
1. Стратешки и институционални оквир (2026–2027)
Циљ: Прелазак са оперативно напредног, али фрагментисаног приступа на јединствен и управљан Smart City модел.
· Усвојити јединствен Smart City план (2026–2030) и интегрисати га у План развоја општине.
· Јасно дефинисати управљање дигиталном трансформацијом: координатор, Smart City радна група, улоге ЈЛС и ЈКП.
· Усвојити интерне акте: управљање подацима, отворени подаци, интероперабилност и минимални технички стандарди.
· Увести стандардне уговорне клаузуле за smart решења (власништво над подацима, одржавање, безбедност).
2. Управљање подацима и техничка основа (2026–2028)
Циљ: Претворити постојеће системе у поуздан извор података за управљање и одлучивање.
· Успоставити акт о управљању подацима (прикупљање, чување, стандардизација, отварање).
· Стандардизовати базе и увести машински читљиве формате (CSV / JSON / XLSX).
· Реактивирати и редовно ажурирати портал отворених података (годишњи план отварања).
· Уједначити и лиценцирати апликативни софтвер; додатно ојачати ИКТ безбедност.
3. Организација, људи и аналитика (2026–2029)
Циљ: Прећи са индивидуалне експертизе на институционализовану аналитичку способност.
· Попунити преостало ИКТ радно место и ревидирати описе послова (е‑управа, подаци, smart системи).
· Успоставити централну аналитичку функцију (KPI, табеле, извештаји за руководство).
· Спровести вишегодишњи програм обука: управљање подацима, интероперабилност, IoT, аналитика.
· Увести обавезне обуке за руководиоце: доношење одлука засновано на подацима.
4. ЈКП као носиоци Smart City система (2026–2030)
Циљ: Обезбедити да комунални сектор буде интегрисан, интероперабилан и управљачки вођен.
· Увести обавезне протоколе размене података ЈЛС–ЈКП (формат, динамика, одговорност).
· Прећи са PDF/Word извештаја на структуриране, машински читљиве податке.
· Јасно дефинисати улоге ЈКП у Smart City екосистему (генерисање података, анализа, одлуке).
· Припремити ЈКП за ширу примену smart решења (SCADA, GIS, IoT, планирање одржавања, корисничко искуство).
5. Финансијска одрживост (2026–2030)
Циљ: Обезбедити да smart решења функционишу и након завршетка пројеката.
· Израдити вишегодишњи план финансијске одрживости (2026–2030).
· Увести TCO моделе (инвестиција + одржавање) за сва smart решења.
· Мерити уштеде и приходе (паркинг, расвета, вода) и реинвестирати део средстава у дигитализацију.
· Развити оквирне ЈПП / ESCO моделе за паметну инфраструктуру.
6. Интеграција паметних решења (2027–2030)
Циљ: Прећи са секторских система на јединствено урбано управљање.
· Развити интегрисану Smart City платформу (SCADA, паркинг, приступ пешачкој зони, будући IoT).
· Дефинисати стандарде интероперабилности (API, безбедност, формати).
· Као први пилот интеграције користити систем за управљање водоснабдевањем.
· Развијати интерне компетенције за рад са платформом и аналитичким алатима.
7. Грађани, корисници и комуникација (2026–2030)
Циљ: Повећати поверење и прихваћеност smart решења.
· Припремити План комуникације и учешћа грађана као део Smart City плана.
· Увести годишње анкете о задовољству, спремности и поверењу у дигиталне услуге.
· Поново активирати дигитални канал за пријаву проблема и повратне информације.
· Укључити школе, библиотеке и организације цивилног друштва у промоцију дигиталне писмености.
8. Утицај на животну средину и квалитет живота (2027–2030)
Циљ: Јасно доказати еколошке и друштвене ефекте smart улагања.
· Дефинисати показатеље за туристичке и централне зоне (паркинг, расвета, саобраћај, вода).
· Интегрисати еколошка и саобраћајна решења у јединствени систем управљања.
· Укључити туристе, привреду и ЈКП у праћење корисничког искуства.
9. Праћење учинака и евалуација (од 2026)
Циљ: Прећи на управљање засновано на доказима.
· Успоставити комплетан оквир праћења учинака и ефеката са показатељима, почетним измереним вредностима и редовним извештавањем.
· Дефинисати јасне носиоце одговорности за мониторинг и евалуацију.
· Увести праксу почетних и периодичних евалуација (нпр. годишње, након 2–3 године).
· Планирати буџет за интерне и екстерне евалуације.
· Размотрити неке од могућих показатеља за паметно управљање водоснабдевањем, које има за циљ смањење губитака у мрежи, прецизно мерење, уштеде и бољу наплату.
Врњачка Бања има све техничке и оперативне предуслове да у периоду 2026–2030 пређе из „оперативно напредне“ у „управљачки зрелу“ Smart City средину. Фокус треба да буде на подацима, интеграцији, мерењу учинака и укључивању корисника — а не искључиво на даљем пилотирању технологија.


[bookmark: _Toc229072107]1.11 SWOT анализа – снаге, слабости, могућности и претње за развој паметног града и дигиталну трансформацију

1. УНУТРАШЊИ ФАКТОРИ (снаге и слабости)
	СНАГЕ (Strengths)
	СЛАБОСТИ (Weaknesses)

	• Постојећа паметна решења: Успешна имплементација и коришћење SCADA система у водоснабдевању, паметног паркинга (СМС наплата) и потапајућих стубића у пешачкој зони.
• Квалитетна ИКТ инфраструктура: Стабилна мрежа, потпуно легалан софтвер (ОС) на рачунарима, висок ниво ИТ безбедности (SSL, антивирус) и редовна израда backup-а података.
• Сарадња ЈЛС и ЈКП: Формирана радна група за Паметан град и успостављена редовна координација и размена информација између општинске управе и јавних предузећа.
• Финансијски капацитети: Постојање јасне буџетске позиције за дигитализацију и искуство у комбиновању извора финансирања (сопствени приходи, донације, кредити).
• Спремност руководства: Висока свест и спремност руководилаца у ЈКП за примену нових технологија (нпр. у водоводу и паркинг сервису).
	• Управљање подацима: Недостатак интерног акта о управљању подацима; подаци се не чувају у машински читљивим форматима и Портал отворених података није ажуриран од 2021. године.
• Стратешки оквир: Дигитална трансформација није експлицитно интегрисана као приоритет у кровни План развоја општине.
• Људски ресурси: Недостатак специјализованих аналитичара података и недовољан број ИТ запослених (систематизована су 3 радна места, а попуњена само 2).
• Неповезаност система („острва“): Постојећа паметна решења функционишу независно једно од другог – не постоји јединствена платформа која их обједињује.
• Комуникација са грађанима: Недостатак функционалног механизма за брзу пријаву проблема (некадашњи Систем 48 више не ради) и недовољна информисаност грађана о доступним е-услугама.



2. СПОЉАШЊИ ФАКТОРИ (могућности и претње)
	МОГУЋНОСТИ (Opportunities)
	ПРЕТЊЕ (Threats)

	• Туризам као покретач: Велики број туриста представља идеалну базу корисника за нове паметне сервисе (е-туриста, паметно паркирање, Wi-Fi зоне, мобилне апликације).

• Интеграција кроз јединствену платформу: Постојећа техничка инфраструктура омогућава релативно лако увезивање свих сервиса (вода, паркинг, расвета) на једну контролну таблу (dashboard).
• Јавно-приватно партнерство (ЈПП): Проширење постојећих модела сарадње са приватним сектором (попут ESCO модела или концесија) за финансирање нових смарт решења.
• Екстерно финансирање: Доступност фондова ЕУ и државе за пројекте „Зелене агенде“ и паметних градова.
• Унапређење животне средине: Коришћење технологије за прецизно мерење параметара (квалитет ваздуха, бука) ради очувања статуса бањског места.
	• Недостатак ИТ кадрова на тржишту: Отежано проналажење и задржавање стручног ИТ кадра у локалној управи због конкуренције приватног сектора.

• Финансијска одрживост (TCO): Ризик да се системи неће одржавати ако се не планирају трошкови укупног животног циклуса (одржавање, лиценце, замена опреме), већ само иницијална инвестиција.
• Дигитални јаз: Ризик да старије становништво и мештани руралних делова општине неће моћи да користе дигитализоване услуге.
• Сајбер безбедност: Повећан ризик од сајбер напада на критичну инфраструктуру (нпр. SCADA систем водовода) како се ниво дигитализације повећава.




2. [bookmark: _Toc229072108]Визија, мисија и приоритени циљеви дигиталне трансформације и развоја паметног града

[bookmark: _Toc229072109]2.1 Визија
	Врњачка Бања је паметна, зелена и инклузивна заједница. Користећи дигиталне технологије и локалне ресурсе повећава квалитет живота грађана и искуство туриста.



[bookmark: _Toc229072110]2.2 Мисија
Општина Врњачка Бања има мисију да постане препознатљива Smart City заједница која кроз интеграцију постојећих система, стратешко управљање подацима и активно укључивање грађана и привреде обезбеђује одрживи развој локалне заједнице.
Полазећи од снажне техничке инфраструктуре, искуства у примени паметних технологија и стабилних комуналних капацитета, мисија је:
· Да дигитална трансформација буде институционализована кроз јасне стратегије, планове и управљачке механизме,
· Да се постојећа smart решења консолидују и интегришу у јединствену платформу која омогућава аналитику, праћење учинака и управљање засновано на доказима,
· Да се грађани, туристи и локална привреда укључују као активни партнери, кроз транспарентну комуникацију, повратне информације и заједничко креирање услуга,
· Да се финансијска одрживост обезбеди кроз дугорочне моделе управљања, мерење уштеда и реинвестирање ефеката,
· Да се дигитална трансформација усмери ка јачању квалитета живота, заштити животне средине и повећању конкурентности туристичке дестинације.

	Паметна, зелена и инклузивна Врњачка Бања, која управља подацима, интегрише системе и укључује грађане.

Заједница која претвара технологију у квалитет живота, одрживост и туристичку конкурентност.

Врњачка Бања као лидер Smart City развоја заснованог на доказима, сарадњи и иновацијама.

[bookmark: _Toc229072111]2.3 Приоритетни циљеви 

Приоритетна област 1: Дигитализација и паметна решења у области економског развоја
Као водећи туристички центар Србије и једна од најдинамичнијих локалних заједница, Врњачка Бања има изузетну прилику да дигитализацијом и применом паметних решења додатно ојача своју позицију. Савремене технологије могу постати кључни покретач економског развоја, унапређења туристичке понуде и подршке руралним срединама у околини. Ова приоритетна област усмерена је на стварање иновативних и доступних дигиталних услуга које ће допринети конкурентности локалне економије, већој препознатљивости Врњачке Бање и бољем квалитету живота грађана. Дигиталне платформе и приступачна паметна решења омогућићеоље информисање, едукацију и умрежавање за мала и средња предузећа. Развој апликација и дигиталних сервиса ће туристима пружити персонализоване садржаје, интерактивне водиче и паметне услуге, чиме се унапређује искуство боравка у Бањи, док ће у рурачним срединама повећати доступност јавних услуга, економских прилика и створити нове прилике за развој квалитетних производа и услуга.
Приоритетни циљ 1.1: Унапређење комуникације, информисања и едукације МСП
· Мера 1.1.1 Успостављање централизоване дигиталне платформе за МСП
· Мера 1.1.2 Активна промоција и укључивање МСП у коришћење дигиталних сервиса
Приоритетни циљ 1.2: Дигитализација туристичке понуде и увођење смарт решења за туристе
· Мера 1.2.1 Израда интегрисане дигиталне туристичке платформе (Smart Бања апликација)

Приоритетни циљ 1.3: Дигитални рурални развој
· Мера 1.3.1 Пилот програм „Паметна пољопривреда – IoT за 20 газдинстава“
· Мера 1.3.2 Центар за дигиталну подршку пољопривредницима

Приоритетна област 2: Дигитализација и паметна решења у области комуналних делатности
Дигитализација у области комуналних делатности је предуслов за ефикасније управљање ресурсима, боље услуге грађанима и одрживи развој. Врњачка Бања, као туристички и урбани центар, има посебну потребу да своје комуналне системе учини паметним, интегрисаним и транспарентним. Увођењем дигиталних и смарт решења у управљање отпадом, водоснабдевањем, зеленим површинама, саобраћајем и енергетском ефикасношћу, стварају се услови за модерну, чисту и функционалну Бању која одговара потребама грађана и посетилаца.

Приоритетни циљ 2.1: Дигитализација и паметна решења у области управљања отпадом
· Мера 2.1.1 Увођење система паметних контејнера и оптимизације рута
Приоритетни циљ 2.2: Интегрисано паметно управљање у области водоснабдевања
· Мера 2.2.1 Надоградња SCADA система и увођење паметних мерача
· Мера 2.2.2 Увођење паметног решења за мерење губитака воде у систему
Приоритетни циљ 2.3: Паметно управљање зеленим површинама
· Мера 2.3.1 Паметно наводњавање централних паркова
· Мера 2.3.2 Увођење система Park Life
Приоритетни циљ 2.4: Урбана мобилност, смарт саобраћај и саобраћајна сигнализација
· Мера 2.4.1 Smart паркинг систем у централној зони (опремање сензорима и сигнализацијом повезаним са мобилном апликацијом).
· Мера 2.4.2. Успостављање паметног „Bike-sharing” система са електричним бициклима
Приоритетни циљ 2.5 Смарт решења у области енергетске ефикасности
· Мера 2.5.1 Интеграција јавне расвете у паметни систем управљања
· Мера 2.5.2 Енергетски менаџмент јавних установа – дигитални системи за праћење потрошње енергије у школама, општинским зградама и здравственим установама.
· Мера 2.5.3 Соларни ЕВ пуњачи (Prosumer модел)

Приоритетна област 3: Дигитализација и паметна решења у области заштите животне средине
Приоритетна област 3 усмерена је на унапређење квалитета живота грађана кроз примену дигиталних и паметних решења у областима заштите животне средине, социјалне и здравствене заштите, образовања, културе и безбедности. Посебан акценат ставља се на развој дигиталних компетенција грађана, повећање приступачности електронских услуга и увођење иновативних технологија које омогућавају ефикасније управљање ресурсима, правовремену реакцију у ванредним ситуацијама и већу укљученост грађана у доношење одлука.
Приоритетни циљ 3.1: Едукација и информисање грађана да постану еГрађани – подизање нивоа дигиталне писмености 
· Мера 3.1.1 Едукативне и практичне радионице за грађане: како користити еУправу: како платити рачуне онлајн, како заказати лекарски преглед преко еУправе, како користити апликације за јавни превоз.
· Мера 3.1.2 Едукација руралног становништва за коришћење еУправе– покретни пунктови (посете селима и отворени простор за грађане) 
· Мера 3.1.3 Развој онлине платформе за дигиталне јавне расправе и анкетирање грађана
Приоритетни циљ 3.2: Повећање инклузивности и приступачности електронске управе и паметних решења
· Мера 3.2.1 Обезбеђивање приступа интернету и е-услугама путем пунктова у општинској управи (услужном центру),  за грађане који немају интернет или дигиталне уређаје и старије грађане
· Мера 3.2.2 Волонтерска подршка старијим особама у коришћењу еУслуга
· Мера 3.2.3 Осигурање приступачности веб презентације општине и доступних апликација (у складу са стандардима приступачности  за особе са инвалидитетом -за слепе и слабовиде и особе са оштећеним слухом). (Увођење опција као што су читање текста, контрастне боје, једноставна навигација, мета текст за слике, итд.)
· Мера 3.2.4 Креирање посебне странице у оквиру веб странице за особе са инвалидитетом.
· Мера 3.2.5 Израда мапе приступачности за особе са инвалидитетом, доступне на веб страници за особе са инвалидитетом, 
Приоритетни циљ 3.3: Смарт образовање, култура и спорт
· Мера 3.3.1 Израда апликације за проверу расположивости и резервације спортских терена
Приоритетни циљ 3.4: Дигитализација у области социјалне заштите
· Мера 3.4.1 Успостављање система за даљински мониторинг и брзу реакцију за социјално угрожена лица
Приоритетни циљ 3.5: Паметна решења у области здравства
· Мера 3.5.1 Увођење телемедицинског система за удаљена насеља и туристе
Приоритетни циљ 3.6: Паметна решења у области заштите животне средине и ванредних ситуација
· Мера 3.6.1. Рана детекција пожара (Гоч и депонија)

Приоритетна област 4: Дигитална трансформација општинске управе и јавних предузећа
Приоритетна област 4 усмерена је на успостављање ефикасног, интегрисаног и одрживог система управљања дигиталном трансформацијом општинске управе и јавних предузећа. Ова област обухвата развој техничке инфраструктуре, увођење стандарда за управљање подацима и интероперабилност система, као и јачање институционалних и кадровских капацитета, са циљем обезбеђивања поузданих дигиталних услуга, бољег доношења одлука и ефикаснијег управљања ресурсима.
Приоритетни циљ 4.1: Интегрисано управљање смарт решењима и е-услугама
· Мера 4.1.1 Успостављање централне Smart City платформе
· Мера 4.1.2 Стандардизација и интероперабилност постојећих система. Увођење техничких стандарда (API протоколи, data model, ISO стандарди) ради повезивања постојећих комуналних и административних система.
Приоритетни циљ 4.2: Унапређење техничких капацитета за дигиталну трансформацију
· Мера 4.2.1 Ревизија свих апликативних решења и набавка недостајућих лиценци ради 100% легалне и стандардизоване софтверске инфраструктуре.
· Мера 4.2.2 Развој наменске IoT мреже (LoRaWAN / 5G)
Приоритетни циљ 4.3: Унапређење институционалних капацитета
· Мера 4.3.1 Доношење интерног акта којим се дефинишу правила прикупљања, чувања, размене и отварања података, укључујући класификацију и заштиту.
· Мера 4.3.2 Усвајање Акта о интероперабилности и отвореним подацима. Дефинисање стандарда за размену података између служби и обавезе објављивања сетова отворених података.
Приоритетни циљ 4.4: Развој организације и капацитета људских ресурса за управљање дигиталном трансформацијом
· Мера 4.4.1 Успостављање централне аналитичке јединице (Smart City Office). Формирање аналитичког тима задуженог за обраду података, израду извештаја и подршку доносиоцима одлука.
· Мера 4.4.2 Формализација Smart City улога у систематизацији и реализација специјализованих обука.


У наставку је табеларни приказ кључних показатеља за приоритетне циљеве, са циљаним вредностима за период 2026-2030.

	Приоритетни циљ 
	Показатељ
	Почетно стање (2026.)
	Жељено стање (2030.)
	Извор верификације

	Дигитализација и паметна решења у области економског развоја

	Унапређење комуникације и едукације МСП
	Број МСП корисника централизоване дигиталне платформе за информисање
	Спорадична комуникација путем мејлова и општег сајта
	Минимум 200 регистрованих МСП са активним коришћењем е-сервиса
	Евиденција Одељења за ЛЕР; Регистратор платформе

	Дигитализација туристичке понуде
	Број продатих карата/резервација путем јединствене "Smart Banja" апликације
	Постоје изолована решења (eTurista), али не и јединствен туристички интерфејс
	25% укупног броја посетилаца користи апликацију за планирање/ плаћање услуга
	Извештаји Туристичке организације; Аналитика мобилне апликације

	Дигитални рурални развој
	Број пољопривредних газдинстава која користе IoT сензоре за мониторинг
	Традиционална производња без значајније примене IoT решења
	20 газдинстава укључено у пилот системе паметне пољопривреде
	Извештаји пољопривредне службе; Увиди са терена

	Дигитализација и паметна решења у области комуналних делатности

	Паметно управљање отпадом
	Проценат контејнера опремљених сензорима за попуњеност
	Традиционално прикупљање по фиксним рутама
	100% контејнера у туристичкој зони и 30% у стамбеној зони покривено сензорима
	Dashboard ЈКП; Извештаји о оптимизацији рута

	Интегрисано паметно управљање водоснабдевањем
	Удео фактурисане воде у односу на произведену (смањење губитака)
	SCADA систем постоји, али су губици на мрежи и даље изазов
	Смањење техничких губитака за 15% путем паметног мерења и детекције цурења
	Извештаји ЈКП "Белимарковац"; SCADA аналитика

	Паметно управљање зеленим површинама
	Број паметних система за заливање повезаних са метео станицама
	Мануелно заливање или тајмер системи без сензорске повратне информације
	Сви централни паркови (преко 10 ха) покривени паметним наводњавањем
	Извештаји о потрошњи воде за заливање; Систем за управљање зелениллом

	Урбана мобилност и саобраћај
	Број паркинг места са инфо-системом у реалном времену
	Постоји СМС наплата, али не и сензори на свим паркинг местима
	Сва паркинг места у централној зони покривено сензорима и ЛЕД сигнализацијом
	Апликација за паркинг; Извештаји ЈКП

	Енергетска ефикасност
	Проценат јавне расвете интегрисане у паметни систем управљања
	Већина расвете је LED, али без могућности појединачног димовања и мониторинга
	100% паметна расвета са аутоматском детекцијом кварова
	Енергетски биланс општине; Систем за мониторинг расвете

	Дигитализација и паметна решења у области заштите животне средине и квалитета живота грађана

	Едукација грађана да постану еГрађани (дигитална писменост)
	Број грађана обучених за коришћење е-услуга
	Низак ниво информисаности; недостају структурирани програми подршке
	Минимум 5.000 едукованих грађана кроз редовне кампање
	Евиденција реализованих радионица/догађаја; Извештаји еУправе

	Повећање инклузивности и приступачности еУправе
	Степен усклађености е-сервиса са стандардима приступачности
	Приступачност је неравномерно распоређена међу групама
	Потпуна приступачност свих сервиса за све групе корисника (грађане, туристе, привреду) 
	Извештај екстерне ревизије веб приступачности

	Смарт образовање, култура и спорт
	Број интерактивних дигиталних садржаја и архива
	Школе користе е-дневнике, али недостају напредни дигитални курикулуми и архиве 
	Све средње школе и установе културе имају интегрисане смарт програме и дигиталне архиве
	База дигиталних садржаја установа; Годишњи извештаји

	Дигитализација у области социјалне заштите
	Проценат социјално угрожених лица под дигиталним мониторингом
	Постоји дигитална евиденција корисника, али без услуга на даљину 
	Сва стара и социјално угрожена лица обухваћена системом за брзу реакцију на даљину
	Извештај Центра за социјални рад; Евиденција корисника

	Паметна решења у области здравства
	Број пацијената који користе телемедицинске услуге
	Системи заказивања су онлајн, али телемедицина није успостављена 
	Уведен функционалан систем телемедицине за туристе и удаљена насеља
	Извештај Дома здравља; Број е-прегледа

	Подизање свести грађана о њиховим правима (е-Демократија)
	Број учесника у дигиталним консултацијама и анкетама
	Учешће грађана у планирању до сада је било минимално, прописано законом
	Успостављена пракса годишњих анкета о задовољству и дигиталних јавних расправа
	Резултати онлајн анкета; Записници са јавних расправа

	Дигитална трансформација општинске управе и јавних предузећа

	Интегрисано управљање смарт решењима и е-услугама (Smart City Dashboard)
	Број комуналних и административних система обједињених на централној платформи
	Постоје функционална, али изолована ("острвска") решења без међусобне повезаности
	Успостављена јединствена платформа која интегрише минимум 5 подсистема у реалном времену
	Увид у централну Smart City платформу (Dashboard)

	Унапређење техничких капацитета за дигиталну трансформацију
	Степен лиценцираности апликативног софтвера и покривеност IoT мрежом
	Висок ниво хардверске опремљености, али неуједначена лиценцираност апликација и ограничен IoT домет
	100% лиценциран софтвер и пуна покривеност територије наменском IoT мрежом (LoRaWAN/5G[footnoteRef:2]) [2:  LoRaWAN (Long Range Wide Area Network) и 5G (пета генерација мобилне мреже): Представљају кључне комуникационе технологије за повезивање паметних уређаја у оквиру IoT екосистема. LoRaWAN је специјализовани бежични протокол ниске потрошње енергије који омогућава поуздан пренос података са сензора на великим удаљеностима (нпр. за паметно паркирање или водоснабдевање), што је неопходно за стабилност техничке инфраструктуре. 5G технологија обезбеђује високи проток података и минимално кашњење (latency), што је од кључног значаја за пренос великих сетова података у реалном времену, пуну интероперабилност система и ефикасно дигитално управљање градом.] 

	Инвентар софтверских лиценци; Техничка мапа покривености сигналом

	Унапређење институционалних капацитета
	Број усвојених интерних аката који регулишу податке и интероперабилност
	Постоје акти о ИКТ безбедности, али недостају прописи о управљању и отварању података
	Усвојен комплетан регулаторни оквир (Акт о управљању подацима, Акт о интероперабилности)
	Службени лист општине; Регистар интерних аката

	Развој организације и капацитета људских ресурса за управљање
	Број формализованих аналитичких функција и дигиталних улога у систематизацији
	Дигитални послови се обављају ad-hoc; не постоји централна аналитичка функција
	Успостављена централна аналитичка функција и формализоване Smart City улоге у систематизацији
	Правилник о систематизацији радних места; Извештаји о раду аналитичког тима



[bookmark: _Toc229072112]3. Мере, пројекти и паметна решења
[bookmark: _Toc229072113]3.1 Приоритетне мере у области економског развоја
Приоритетни циљ 1.1: Унапређење комуникације, информисања и едукације МСП
	Поље
	Детаљи мере / пројекта

	Приоритетни циљ 1.1
	Унапређење комуникације, информисања и едукације МСП 

	Мера/Пројекат 1.1.1
	Успостављање централизоване дигиталне платформе за МСП 

	Опис мере/пројекта:
	Развој и имплементација наменског дигиталног портала који ће служити као централна тачка за све локалне предузетнике. Платформа ће омогућити брз приступ информацијама о субвенцијама, обукама и дигиталним алатима, чиме се решава проблем фрагментисане комуникације и подстиче е-трговина. У првој фази ће се одлучити о формату, позицији и функционалностима портала.

	Активности
	1.1.1.1 Израда техничке спецификације за портал са фокусом на машински читљиве формате података. 
1.1.1.2 Интеграција базе локалних МСП са националним регистрима ради аутоматизације података. 
1.1.1.3 Имплементација модула за онлајн подношење захтева за локалне подстицаје. 

	Процењена вредност:
	4.000.000 РСД

	Извори финансирања
	Сопствени приходи ЈЛС, републички фондови и донације (GIZ/NALED). 

	Носилац реализације
	Одељење за локални економски развој (ЛЕР) и инвестиције. 

	Партнери у реализацији
	Привредна комора Србије, NALED

	Циљне групе/корисници
	Локална мала и средња предузећа (хотелијери, угоститељи, занатлије). 

	Рок за реализацију
	2026 – 2027. година

	Показатељи
	Број регистрованих предузећа на порталу; Број поднетих електронских захтева путем платформе. 



	Поље
	Детаљи мере / пројекта

	Приоритетни циљ 1.1
	Унапређење комуникације, информисања и едукације МСП 

	Мера/Пројекат 1.1.2
	Активна промоција и укључивање МСП у коришћење дигиталних сервиса 

	Опис мере/пројекта:
	Спровођење координисаних кампања и обука за локалне привреднике ради повећања употребе е-услуга и отворених података. Мера је усмерена на јачање дигиталних компетенција запослених у МСП сектору. 

	Активности
	1.1.2.1 Организација радионица и вебинара „Дигитализација за мале бизнисе“. 
1.1.2.2 Израда и дистрибуција едукативних материјала о предностима коришћења паметних решења. 
1.1.2.3 Теренска подршка привредницима за отварање налога на националним и локалним е-сервисима. 

	Процењена вредност:
	2.500.000 РСД

	Извори финансирања
	Буџет општине (позиција за дигитализацију), GIZ/NALED средства. 

	Носилац реализације
	Одељење за локални економски развој (ЛЕР) и инвестиције. 

	Партнери у реализацији
	Туристичка организација Врњачка Бања, Удружење привредника, НАЛЕД. 

	Циљне групе/корисници
	Власници и менаџери локалних МСП. 

	Рок за реализацију
	Континуирано 2026 – 2028. година

	Показатељи
	Број реализованих обука; Број МСП корисника нових дигиталних сервиса. 



Приоритетни циљ 1.2: Дигитализација туристичке понуде и увођење смарт решења за туристе
	Поље
	Детаљи мере / пројекта

	Приоритетни циљ 1.2
	Дигитализација туристичке понуде и увођење смарт решења за туристе 

	Мера/Пројекат 1.2.1
	Израда интегрисане дигиталне туристичке платформе (Smart Бања апликација)

	Опис мере/пројекта:
	Развој централизоване мобилне апликације која обједињује туристичке информације са паметним градским услугама (паркинг, изнајмљивање бицикала). Апликација ће бити интегрисана са uiTOP платформом ради приказивања података у реалном времену.

	Активности
	1.2.1.1 Дефинисање модела управљања и оптималног броја функционалности у иницијалној архитектури апликације.
1.2.1.2 Техничка интеграција података са паметних паркинг сензора (МГСИ пројекат) у апликацију. 
1.2.1.3 Увођење дигиталних водича и мапа приступачности за особе са инвалидитетом. 
1.2.1.4 Интеграција са системом за наплату и резервацију локалних туристичких садржаја. 

	Процењена вредност:
	12.000.000 РСД

	Извори финансирања
	Буџет општине, МГСИ фондови, донације приватних партнера 

	Носилац реализације
	Туристичка организација Врњачка Бања у сарадњи са Одељењем за ЛЕР. 

	Партнери у реализацији
	МГСИ, локални угоститељи.

	Циљне групе/корисници
	Посетиоци и туристи (преко 250.000 годишње), грађани Бање. 

	Рок за реализацију
	2026 – 2027. година

	Показатељи
	Број активних корисника апликације; Проценат туриста који користе дигиталне услуге плаћања/резервације. 



Приоритетни циљ 1.3: Дигитални рурални развој
	Поље
	Детаљи мере / пројекта

	Приоритетни циљ 1.3
	Дигитални рурални развој 

	Мера/Пројекат 1.3.1
	Пилот програм „Паметна пољопривреда – IoT за 20 газдинстава“

	Опис мере/пројекта:
	Имплементација IoT (Internet of Things) решења у воћњацима и виноградима на територији општине. Пројекат обухвата постављање сензора за праћење агроеколошких параметара (влажност земљишта, температура, притисак) ради оптимизације приноса и смањења трошкова.

	Активности
	1.3.1.1 Идентификација и селекција 20 газдинстава која ће учествовати у пилот програму. 
1.3.1.2 Набавка и инсталација IoT сензора и LoRaWAN мрежних чворишта. 
1.3.1.3 Интеграција података са сензора у централну uiTOP платформу ради аналитике и извештавања.

	Процењена вредност:
	5.500.000 РСД 

	Извори финансирања
	Буџет општине, Министарство пољопривреде, IPARD фондови и донације ИТ партнера. 

	Носилац реализације
	Организациона јединица за пољопривреду и рурални развој у сарадњи са Одељењем за ЛЕР. 

	Партнери у реализацији
	Пољопривредне стручне службе, ИТ компаније.

	Циљне групе/корисници
	Регистрована пољопривредна газдинства, воћари и виноградари у руралним деловима. 

	Рок за реализацију
	2027 – 2030. година

	Показатељи
	Број инсталираних IoT уређаја; Проценат смањења потрошње ресурса (вода, ђубриво) код укључених газдинстава. 



	Поље
	Детаљи мере / пројекта

	Приоритетни циљ 1.3
	Дигитални рурални развој 

	Мера/Пројекат 1.3.2
	Центар за дигиталну подршку пољопривредницима

	Опис мере/пројекта:
	Успостављање физичког и виртуелног центра који ће пољопривредницима пружати услуге едукације, подршке у коришћењу е-платформи за пласман производа и техничку помоћ за IoT системе. 

	Активности
	1.3.2.1 Опремање центра за обуку са потребном ИКТ инфраструктуром. 
1.3.2.2 Развој онлајн платформе за директан пласман пољопривредних производа локалним хотелима. 
1.3.2.3 Спровођење циклуса обука о дигиталном маркетингу и е-трговини за пољопривреднике. 

	Процењена вредност:
	3.000.000 РСД 

	Извори финансирања
	Сопствени приходи ЈЛС, републички подстицаји, донације. 

	Носилац реализације
	Одељење за локални економски развој (ЛЕР) и инвестиције. 

	Партнери у реализацији
	Пољопривредне задруге, Туристичка организација (за везу са хотелима), НАЛЕД. 

	Циљне групе/корисници
	Пољопривредни произвођачи са територије општине Врњачка Бања. 

	Рок за реализацију
	2026 – 2028. година

	Показатељи
	Број едукованих пољопривредника; Број остварених трансакција путем нове онлајн платформе. 





[bookmark: _Toc229072114]3.2 Приоритетне мере у области комуналних делатности
Приоритетни циљ 2.1: Дигитализација и паметна решења у области управљања отпадом
	Поље
	Детаљи мере / пројекта

	Приоритетни циљ 2.1
	Дигитализација и паметна решења у области управљања отпадом

	Мера/Пројекат 2.1.1
	Увођење система паметних контејнера и оптимизације рута

	Опис мере/пројекта:
	Имплементација IoT ултразвучних сензора за праћење нивоа попуњености контејнера у реалном времену. Подаци се интегришу у uiTOP платформу ради израде динамичких рута за камионе, чиме се смањују оперативни трошкови и емисија издувних гасова.

	Активности
	2.1.1.1 Набавка и монтажа 100 сензора у централној туристичкој зони. 
2.1.1.2 Интеграција сензора са централном uiTOP платформом. 
2.1.1.3 Развој апликације за возаче ЈКП са оптимизованим навигационим рутама.

	Процењена вредност:
	6.000.000 РСД

	Извори финансирања
	Буџет општине, донације ИТ партнера.

	Носилац реализације
	ЈКП „Белимарковац“.

	Партнери у реализацији
	Одељење за ЛЕР и инвестиције.

	Циљне групе/корисници
	ЈКП „Белимарковац“ (оперативни сектор), грађани и туристи.

	Рок за реализацију
	2027 – 2029. година

	Показатељи
	Смањење броја пређених километара камиона (%); Смањење трошкова горива за 15%.



Приоритетни циљ 2.2: Интегрисано паметно управљање у области водоснабдевања
	Поље
	Детаљи мере / пројекта

	Приоритетни циљ 2.2
	Интегрисано паметно управљање у области водоснабдевања

	Мера/Пројекат 2.2.1
	Надоградња SCADA система и увођење паметних мерача

	Опис мере/пројекта:
	Коришћење постојећег SCADA система и његова интеграција са паметним водомерима путем централне uiTOP платформе. Ово омогућава прелазак са мануелног на потпуно аутоматизовано даљинско очитавање потрошње.

	Активности
	2.2.1.1 Набавка и инсталација паметних водомера са даљинским очитавањем за веће потрошаче. 
2.2.1.2 Повезивање SCADA система на uiTOP оркeстрациону платформу (коришћење дониране лиценце). 
2.2.1.3 Успостављање портала за кориснике за праћење сопствене потрошње.

	Процењена вредност:
	10.000.000 РСД (за хардвер и имплементацију; лиценца је донација).

	Извори финансирања
	Буџет општине, ЕУ фондови.

	Носилац реализације
	ЈКП „Белимарковац“.

	Партнери у реализацији
	Одељење за ЛЕР и инвестиције.

	Циљне групе/корисници
	Потрошачи у општини, ЈКП „Белимарковац“ (администрација и теренске службе).

	Рок за реализацију
	2026 – 2028. година

	Показатељи
	Број аутоматизованих очитавања месечно; Проценат смањења грешака приликом фактурисања.



	Поље
	Детаљи мере / пројекта 

	Приоритетни циљ 2.2
	Интегрисано паметно управљање у области водоснабдевања

	Мера/Пројекат 2.2.2
	Увођење паметног решења за мерење губитака воде у систему

	Опис мере/пројекта:
	Коришћење напредне аналитике uiTOP платформе за детекцију техничких губитака и цурења на мрежи у реалном времену. Систем ће упоређивати податке са главних водова и појединачних мерача ради лоцирања губитака.

	Активности
	2.2.2.1 Постављање протокомера на кључним тачкама водоводне мреже. 
2.2.2.2 Развој алгоритма унутар uiTOP-а за идентификацију сумњивих промена притиска/протока. 
2.2.2.3 Формирање тима за брзу реакцију на основу дигиталних аларма из система.

	Процењена вредност:
	4.500.000 РСД

	Извори финансирања
	Сопствени приходи ЈКП, буџет општине, републички фондови.

	Носилац реализације
	ЈКП „Белимарковац“.

	Партнери у реализацији
	Технички консултанти.

	Циљне групе/корисници
	ЈКП „Белимарковац“ (сектор за одржавање), локална самоуправа.

	Рок за реализацију
	2026 – 2027. година

	Показатељи
	Смањење техничких губитака воде на мрежи (%); Број успешно детектованих и санираних цурења.



Приоритетни циљ 2.3: Паметно управљање зеленим површинама
	Поље
	Детаљи мере / пројекта

	Приоритетни циљ 2.3
	Паметно управљање зеленим површинама

	Мера/Пројекат 2.3.1
	Паметно наводњавање централних паркова

	Опис мере/пројекта:
	Имплементација аутоматизованог система за заливање заснованог на IoT сензорима за влажност земљишта и метеоролошким подацима. Систем омогућава прецизно наводњавање само када је неопходно, чиме се драстично штеди вода и чува вегетација.

	Активности
	2.3.1.1 Постављање сензора за влажност и метео-станица у централној паркској зони. 
2.3.1.2 Повезивање електро-вентила на uiTOP платформу ради даљинског управљања. 
2.3.1.3 Интеграција са подацима из водоводног система ради праћења утицаја на мрежу.

	Процењена вредност:
	5.000.000 РСД

	Извори финансирања
	Буџет општине, донације ИТ партнера, фондови за заштиту животне средине.

	Носилац реализације
	ЈКП „Белимарковац“ (Сектор за зеленило).

	Партнери у реализацији
	Одељење за ЛЕР и инвестиције.

	Циљне групе/корисници
	ЈКП (уштеда ресурса), грађани и туристи (увек уређени паркови).

	Рок за реализацију
	2028 – 2030. година 

	Показатељи
	Смањење потрошње воде за наводњавање за 20%; Проценат парковских површина под паметним надзором.



	Поље
	Детаљи мере / пројекта

	Приоритетни циљ 2.3
	Паметно управљање зеленим површинама

	Мера/Пројекат 2.3.2
	Увођење система „Park Life“

	Опис мере/пројекта:
	Дигитализација катастра зелених површина и појединачних стабала кроз софтверско решење које омогућава планирање одржавања, третмана и заштите вегетације. Систем ће бити видљив и корисницима (туристима) кроз интерактивне мапе.

	Активности
	2.3.2.1 Израда дигиталног пописа и мапирање вредних биљних врста у централној зони. 
2.3.2.2 Имплементација апликације за теренске раднике за праћење извршених радова. 
2.3.2.3 Повезивање података са паметном туристичком апликацијом (Мера 1.2.1).

	Процењена вредност:
	2.500.000 РСД

	Извори финансирања
	Сопствени приходи ЈЛС, донације, пројекти прекограничне сарадње.

	Носилац реализације
	Општинска управа – Одељење за урбанизам и стамбено-комуналне послове.

	Партнери у реализацији
	ЈКП „Белимарковац“, Туристичка организација Врњачка Бања.

	Циљне групе/корисници
	Службе за одржавање паркова, туристи, истраживачи.

	Рок за реализацију
	2027 – 2028. година

	Показатељи
	Број дигитализованих објеката у катастру зеленила; Број корисника интерактивне мапе парка.



Приоритетни циљ 2.4: Урбана мобилност, смарт саобраћај и саобраћајна сигнализација
	Поље
	Детаљи мере / пројекта

	Приоритетни циљ 2.4
	Урбана мобилност, смарт саобраћај и саобраћајна сигнализација

	Мера/Пројекат 2.4.1
	Smart паркинг систем у централној зони

	Опис мере/пројекта:
	Финализација и интеграција система за паметно паркирање започетог кроз пројекат МГСИ (400-1068/24). Систем подразумева опремање паркинг места у зони I и II бежичним сензорима који детектују заузетост у реалном времену и преносе податке на централну uiTOP платформу ради информисања возача путем ЛЕД сигнализације и мобилне апликације.

	Активности
	2.4.1.1 Завршетак инсталације и калибрације паркинг сензора на свим предвиђеним локацијама у централној зони. 
2.4.1.2 Постављање паметних инфо-табли (ЛЕД сигнализација) на кључним улазима у насеље и ка паркиралиштима. 
2.4.1.3 Интеграција података са сензора у централни Dashboard за управљање и мобилну апликацију за кориснике.

	Процењена вредност:
	15.000.000 РСД (средства обезбеђена кроз МГСИ пројекат).

	Извори финансирања
	Министарство грађевинарства, саобраћаја и инфраструктуре (МГСИ).

	Носилац реализације
	Општинска управа – Одељење за локални економски развој (ЛЕР) и инвестиције.

	Партнери у реализацији
	ЈКП (Паркинг служба), МГСИ.

	Циљне групе/корисници
	Возачи (туристи и локално становништво), контролори паркинга, ЈЛС (аналитика саобраћаја).

	Рок за реализацију
	2026 – 2027. година

	Показатељи
	Број паркинг места покривених сензорима; Смањење времена потребног за проналажење паркинг места.



	Поље
	Детаљи мере / пројекта

	Приоритетни циљ 2.4
	Урбана мобилност, смарт саобраћај и саобраћајна сигнализација

	Мера/Пројекат 2.4.2
	Успостављање паметног „Bike-sharing” система са електричним бициклима

	Опис мере/пројекта:
	Увођење система за изнајмљивање електричних бицикала са станицама које се напајају соларном енергијом. Систем укључује софтвер за изнајмљивање и наплату који је потпуно интегрисан у централну uiTOP платформу и мобилну апликацију „Smart Banja”.

	Активности
	2.4.2.1 Израда процене потражње, траса, сезонских потреба и модела одржавања стаза и опреме. 
2.4.2.2 Постављање 5 стратешких станица за пуњење и изнајмљивање са соларним панелима
2.4.2.3 Набавка почетне флоте од 30 паметних електричних бицикала са ГПС праћењем
2.4.2.4 Интеграција система наплате и корисничке подршке у централну платформу.

	Процењена вредност:
	10.500.000 РСД

	Извори финансирања
	Буџет општине, донације приватних партнера, фондови за развој туризма (МГСИ).

	Носилац реализације
	Туристичка организација Врњачка Бања у сарадњи са Одељењем за ЛЕР.

	Партнери у реализацији
	Приватни оператери.

	Циљне групе/корисници
	Туристи, локално становништо, омладина.

	Рок за реализацију
	2028 – 2030. година

	Показатељи
	Број извршених изнајмљивања; Број активних корисника система.



Приоритетни циљ 2.5: Смарт решења у области енергетске ефикасности
	Поље
	Детаљи мере / пројекта

	Приоритетни циљ 2.5
	Смарт решења у области енергетске ефикасности

	Мера/Пројекат 2.5.1
	Интеграција јавне расвете у паметни систем управљања

	Опис мере/пројекта:
	Надоградња постојеће LED јавне расвете паметним контролерима који омогућавају даљинско управљање, димовање (смањење интензитета светла) у касним ноћним сатима и аутоматску детекцију кварова. Систем се потпуно интегрише у uiTOP платформу ради праћења потрошње у реалном времену.

	Активности
	2.5.1.1 Идентификација приоритетних линија јавне расвете за дигитализацију. 
2.5.1.2 Мапирати обухват (број светиљки, зоне, очекиване уштеде и начин повезивања са централном платформом)
2.5.1.3 Инсталација паметних контролера и интеграција са централном uiTOP платформом. 
2.5.1.4 Дефинисање аутоматизованих сценарија рада расвете на основу фреквенције кретања.

	Процењена вредност:
	15.000.000 РСД (процењено за фазну имплементацију).

	Извори финансирања
	Буџет општине, ESCO модели (јавно-приватно партнерство), фондови за енергетску ефикасност.

	Носилац реализације
	Општинска управа – Одељење за урбанизам и стамбено-комуналне послове.

	Партнери у реализацији
	Приватни партнери, ЈКП.

	Циљне групе/корисници
	Грађани и туристи (већа безбедност), локална самоуправа (смањење трошкова).

	Рок за реализацију
	2026 – 2028. година

	Показатељи
	Проценат уштеде електричне енергије (%); Број паметних светиљки укључених у систем.






	Поље
	Детаљи мере / пројекта

	Приоритетни циљ 2.5
	Смарт решења у области енергетске ефикасности

	Мера/Пројекат 2.5.2
	Енергетски менаџмент јавних установа – дигитални системи праћења

	Опис мере/пројекта:
	Увођење дигиталних система за мониторинг потрошње топлотне и електричне енергије у објектима јавне намене (школе, општина, дом здравља). Систем омогућава рану детекцију нерационалне потрошње и хаварија кроз аналитику података на uiTOP платформи.

	Активности
	2.5.2.1 Мерење почетног стања утошака енергије и избор установа за прву фазу.
2.5.2.2 Инсталација паметних мерача и сензора температуре у одабраним јавним објектима. 
2.5.2.3 Повезивање мерача на централну платформу ради визуелизације потрошње. 
2.5.2.4 Обука енергетског менаџера општине за коришћење аналитичких алата.

	Процењена вредност:
	4.500.000 РСД

	Извори финансирања
	Буџет општине, Министарство рударства и енергетике, ЕУ фондови.

	Носилац реализације
	Општинска управа – Енергетски менаџер / Одељење за ЛЕР.

	Партнери у реализацији
	Јавне установе (школе, здравство), технички консултанти.

	Циљне групе/корисници
	Јавне установе, доносиоци одлука у општини.

	Рок за реализацију
	2027 – 2029. година

	Показатељи
	Број објеката обухваћених дигиталним мониторингом; Смањење трошкова енергије у обухваћеним објектима.





	Поље
	Детаљи мере / пројекта

	Приоритетни циљ 2.5
	Смарт решења у области енергетске ефикасности

	Мера/Пројекат 2.5.3
	Успостављање станица за пуњење ЕВ по „prosumer” моделу

	Опис мере/пројекта:
	Постављање паметних пуњача за електрична возила опремљених соларним надстрешницама. Овај модел омогућава да станица производи струју за пуњење, док се вишак енергије враћа у мрежу. Систем је повезан са uiTOP платформом за мониторинг енергије.

	Активности
	2.5.3.1 Израда пројектно-техничке документације за соларне настрешнице на јавним паркиралиштима.
2.5.3.2 Инсталација паметних пуњача и соларних панела уз интеграцију са системом енергетског менаџмента.
2.5.3.3 Повезивање са централном апликацијом ради прегледа расположивости пуњача.

	Процењена вредност:
	9.000.000 РСД

	Извори финансирања
	Министарство заштите животне средине, буџет општине, ЕУ фондови (Зелена агенда).

	Носилац реализације
	Општинска управа – Одељење за локални економски развој (ЛЕР) и инвестиције.

	Партнери у реализацији
	Електродистрибуција Србије.

	Циљне групе/корисници
	Власници електричних возила (туристи и локално становништво).

	Рок за реализацију
	2026 – 2030. година

	Показатељи
	Број постављених соларних ЕВ станица; Количина произведене енергије из обновљивих извора.





[bookmark: _Toc229072115]3.3 Приоритетне мере у области заштите животне средине и друштвеног развоја
Приоритетни циљ 3.1: Едукација и информисање грађана да постану еГрађани – подизање нивоа дигиталне писмености
	Поље
	Детаљи мере / пројекта

	Приоритетни циљ 3.1
	Едукација и информисање грађана да постану еГрађани – подизање нивоа дигиталне писмености

	Мера/Пројекат 3.1.1
	Едукативне и практичне радионице за грађане

	Опис мере/пројекта:
	Организовање континуираних циклуса обука и практичних радионица за грађане Врњачке Бање. Фокус је на стицању вештина за коришћење портала еУправа, мобилне апликације „Smart Banja“ (плаћање рачуна, паркинга, изнајмљивање бицикала) и дигиталних здравствених сервиса.

	Активности
	3.1.1.1 Формирање „Дигиталног угла“ у Услужном центру општине за свакодневну помоћ грађанима. 
3.1.1.2 Израда и дистрибуција једноставних видео упутстава и брошура за коришћење паметних решења. 
3.1.1.3 Израда и спровођење практичних вежби на конкретним еУслугама, посебно за старије, младе, родитеље, незапослене, особе са инвалидитетом
3.1.1.4 Спровођење тематских обука за плаћање рачуна онлајн и заказивање лекарских прегледа.

	Процењена вредност:
	1.500.000 РСД

	Извори финансирања
	Буџет општине, техничка подршка НАЛЕД-а и донаторски фондови (GIZ).

	Носилац реализације
	Општинска управа – Одељење за локални економски развој (ЛЕР) и инвестиције.

	Партнери у реализацији
	Удружење пензионера, Народна библиотека „Др Душан Радић“, Канцеларија за ИТ и еУправу.

	Циљне групе/корисници
	Грађани Врњачке Бање (посебно старија популација), особе са инвалидитетом.

	Рок за реализацију
	Континуирано (почетак у трећем кварталу 2026. године).

	Показатељи
	Број грађана који су успешно прошли обуку; Повећање броја поднетих електронских захтева према општинској управи.



	Поље
	Детаљи мере / пројекта

	Приоритетни циљ 3.1
	Едукација и информисање грађана да постану еГрађани – подизање нивоа дигиталне писмености

	Мера/Пројекат 3.1.2
	Едукација руралног становништва за коришћење еУправе – покретни пунктови

	Опис мере/пројекта:
	Успостављање покретних „Smart City“ пунктова који ће периодично посећивати сеоске месне заједнице. Циљ је да се становништву у руралним подручјима омогући приступ дигиталним услугама (е-Аграр, плаћање пореза, издавање докумената) на лицу места, уз стручну помоћ обучених асистената.

	Активности
	3.1.2.1 Дефинисање календара посета свим сеоским месним заједницама на територији општине. 
3.1.2.2 Опремање покретног пункта преносивом ИКТ опремом и стабилном интернет везом (коришћење LoRaWAN/5G капацитета). 
3.1.2.3 Спровођење практичних обука за пољопривреднике о коришћењу платформе е-Аграр и локалних е-сервиса.

	Процењена вредност:
	2.000.000 РСД

	Извори финансирања
	Буџет општине, Министарство за бригу о селу, донације (GIZ/NALED).

	Носилац реализације
	Општинска управа – Одељење за локални економски развој (ЛЕР) и инвестиције.

	Партнери у реализацији
	Савети месних заједница, Пошта Србије.

	Циљне групе/корисници
	Становници руралних насеља, пољопривредна газдинства, старија лица на селу.

	Рок за реализацију
	2026 – 2028. година

	Показатељи
	Број посећених месних заједница; Број грађана у руралним подручјима који су користили услуге покретног пункта.



	Поље
	Детаљи мере / пројекта

	Мера/Пројекат 3.1.3
	Развој онлине платформе за дигиталне јавне расправе и анкетирање грађана

	Опис мере/пројекта:
	Успостављање интерактивног дигиталног канала за директно учешће грађана у процесима доношења одлука (нпр. планирање буџета, анкете о задовољству услугама ЈКП). Платформа ће бити део „Smart Banja“ екосистема.

	Активности
	3.1.3.1 Развој софтверског модула за е-партиципацију и његова интеграција на званични сајт и апликацију. (Размотрити модуле за дигиталне јавне расправе, анкете о задовољству грађана, учешће у планирању буџета и праћење реализације локалних политика).
3.1.3.2 Спровођење промотивних кампања за веће учешће грађана у дигиталним јавним расправама.

	Процењена вредност:
	2.000.000 РСД

	Извори финансирања
	Буџет општине, донације (UNDP/GIZ/NALED).

	Носилац реализације
	Општинска управа – Одељење за ЛЕР и инвестиције.

	Рок за реализацију
	2026 – 2029. година



Приоритетни циљ 3.2: Повећање инклузивности и приступачности електронске управе и паметних решења
	Поље
	Детаљи мере / пројекта

	Приоритетни циљ 3.2
	Повећање инклузивности и приступачности електронске управе и паметних решења

	Мера/Пројекат 3.2.1
	Обезбеђивање приступа интернету и е-услугама путем пунктова у општинској управи

	Опис мере/пројекта:
	Постављање наменских дигиталних пунктова (киоска) унутар Услужног центра општинске управе. Ови пунктови су намењени грађанима који немају сопствени приступ интернету или дигиталне уређаје, као и старијим суграђанима којима је потребна подршка у покретању е-процедура.

	Активности
	3.2.1.1 Набавка и монтажа два ергономска дигитална терминала са приступом порталу еУправа и локалним веб сервисима. 
3.2.1.2 Обезбеђивање стабилне и безбедне интернет везе за јавне пунктове. 
3.2.1.3 Именовање и обука службеника-асистената који ће бити на располагању грађанима за техничку помоћ на пунктовима.

	Процењена вредност:
	1.200.000 РСД

	Извори финансирања
	Буџет општине, донације приватних партнера, фондови за дигиталну инклузију.

	Носилац реализације
	Општинска управа – Одељење за општу управу и заједничке послове.

	Партнери у реализацији
	Одељење за ЛЕР и инвестиције, Канцеларија за ИТ и еУправу.

	Циљне групе/корисници
	Грађани без дигиталних уређаја, пензионери, социјално угрожене категорије.

	Рок за реализацију
	2026 – 2027. година

	Показатељи
	Број инсталираних функционалних пунктова; Месечни број корисника који су приступили услугама путем пунктова.



	Поље
	Детаљи мере / пројекта

	Приоритетни циљ 3.2
	Повећање инклузивности и приступачности електронске управе и паметних решења

	Мера/Пројекат 3.2.2
	Волонтерска подршка старијим особама у коришћењу е-Услуга

	Опис мере/пројекта:
	Формирање мреже младих волонтера (дигиталних асистената) који ће пружати директну подршку старијим суграђанима у њиховим домовима или клубовима пензионера. Циљ је персонализована обука за коришћење паметних телефона, друштвених мрежа за комуникацију и апликација за градске услуге.

	Активности
	3.2.2.1 Регрутација и обука волонтера (ученика и студената) за рад са старијим лицима. Посебну пажњу посветити заштити личних података, са којима ће волонтери радити.
3.2.2.2 Организација „Дигиталних чајанки“ – неформалних дружења у Клубу пензионера ради групних обука. 
3.2.2.3 Успостављање „телефонске линије за дигиталну помоћ“ коју ће водити волонтери.

	Процењена вредност:
	800.000 РСД (за координацију, материјале и симболичне накнаде/трошкове за волонтере).

	Извори финансирања
	Буџет општине, програми друштвене одговорности (CSR) ИТ компанија, ЕУ фондови за социјалну инклузију.

	Носилац реализације
	Општинска управа – Канцеларија за младе.

	Партнери у реализацији
	Удружење пензионера Врњачка Бања, Црвени крст, локалне средње школе.

	Циљне групе/корисници
	Старија лица (65+), млади волонтери (стицање социјалних вештина).

	Рок за реализацију
	2026 – 2028. година

	Показатељи
	Број активних волонтера-асистената; Број старијих особа које су успешно овладале коришћењем е-апликација.



	Поље
	Детаљи мере / пројекта

	Приоритетни циљ 3.2
	Повећање инклузивности и приступачности електронске управе и паметних решења

	Мера/Пројекат 3.2.3
	Осигурање приступачности веб презентације општине и доступних апликација

	Опис мере/пројекта:
	Техничко прилагођавање званичног сајта општине и свих пратећих мобилних апликација (укључујући будућу „Smart Banja“ апликацију) међународним стандардима приступачности (WCAG 2.1). Фокус је на омогућавању коришћења садржаја слепим и слабовидим особама, као и особама са оштећеним слухом.

	Активности
	3.2.3.1 Имплементација софтверских алата за читање текста (screen readers) и гласовну навигацију. 
3.2.3.2 Прилагођавање дизајна кроз увођење опција за високи контраст, промену величине фонта и мета-текст за све визуелне садржаје. 
3.2.3.3 Редовна техничка ревизија приступачности свих нових дигиталних сервиса пре пуштања у рад.

	Процењена вредност:
	1.500.000 РСД (за развој и имплементацију специфичних додатака за приступачност).

	Извори финансирања
	Буџет општине, донаторска средства (GIZ/NALED), фондови за социјалну заштиту.

	Носилац реализације
	Општинска управа – Одељење за локални економски развој (ЛЕР) и инвестиције.

	Партнери у реализацији
	Удружења особа са инвалидитетом (ОСИ), НАЛЕД, ИТ извођачи.

	Циљне групе/корисници
	Слепе и слабовиде особе, особе са оштећеним слухом, старији грађани са оштећеним видом.

	Рок за реализацију
	2026 – 2027. година (прва фаза) и континуирана употреба и надградња до 2030. 

	Показатељи
	Степен усклађености са WCAG стандардима (извештај ревизије); Број корисника који користе асистивне технологије на сајту.



	Поље
	Детаљи мере / пројекта

	Приоритетни циљ 3.2
	Повећање инклузивности и приступачности електронске управе и паметних решења

	Мера/Пројекат 3.2.4
	Креирање посебне странице у оквиру веб странице за особе са инвалидитетом

	Опис мере/пројекта:
	Успостављање наменског подпортала на званичном сајту општине који на једном месту обједињује све информације важне за особе са инвалидитетом (ОСИ): права, доступне субвенције, сервисе подршке, контакт особе и дигиталне услуге прилагођене њиховим потребама.

	Активности
	3.2.4.1 Дизајн и програмирање странице са максималним фокусом на једноставну навигацију. 
3.2.4.2 Прикупљање и дигитализација свих релевантних докумената и образаца за остваривање права ОСИ. 
3.2.4.3 Редовно ажурирање вести и обавештења од значаја за заједницу особа са инвалидитетом.

	Процењена вредност:
	500.000 РСД (као део ширег одржавања и надградње сајта).

	Извори финансирања
	Буџет општине, сопствени приходи ЈЛС.

	Носилац реализације
	Општинска управа – Одељење за општу управу и заједничке послове.

	Партнери у реализацији
	Одељење за ЛЕР и инвестиције, локална удружења особа са инвалидитетом.

	Циљне групе/корисници
	Особе са инвалидитетом, чланови њихових породица, пружаоци услуга социјалне заштите.

	Рок за реализацију
	2026 – 2030. година

	Показатељи
	Број посета наменској страници; Број доступних е-образаца за специфична права ОСИ.



	Поље
	Детаљи мере / пројекта

	Приоритетни циљ 3.2
	Повећање инклузивности и приступачности електронске управе и паметних решења

	Мера/Пројекат 3.2.5
	Израда мапе приступачности за особе са инвалидитетом

	Опис мере/пројекта:
	Развој интерактивне дигиталне мапе Врњачке Бање која приказује локације са обезбеђеним приступом за особе у колицима (рампе, лифтови), локације тактилних стаза, звучних семафора, прилагођених паркинг места и јавних тоалета. Мапа ће бити доступна на веб страници и интегрисана у апликацију „Smart Banja“.

	Активности
	3.2.5.1 Теренско снимање и мапирање постојеће инфраструктуре приступачности у сарадњи са удружењима ОСИ. 
3.2.5.2 Развој ГИС (Географски информациони систем) слоја и његова визуелизација на дигиталној платформи. Усвајање интерне процедуре за унос и ажурирање података у ГИС. Дефинисање обухвата (јавни простор, објекти, институције, туростички објекти, итд.) 
3.2.5.3 Повезивање података са паметним паркинг сензорима (МГСИ пројекат) за приказ слободних места за ОСИ у реалном времену.

	Процењена вредност:
	3.500.000 РСД

	Извори финансирања
	Буџет општине, Министарство грађевинарства, саобраћаја и инфраструктуре (МГСИ), ЕУ фондови.

	Носилац реализације
	Општинска управа – Одељење за локални економски развој (ЛЕР) и инвестиције.

	Партнери у реализацији
	ЈКП (сектор за саобраћај), удружења ОСИ.

	Циљне групе/корисници
	Грађани и туристи са инвалидитетом, мајке са малом децом, старија слабопокретна лица.

	Рок за реализацију
	2027 – 2028. година

	Показатељи
	Број мапираних објеката и тачака приступачности; Број преузимања/коришћења мапе на годишњем нивоу.



Приоритетни циљ 3.3: Смарт образовање, култура и спорт
	Поље
	Детаљи мере / пројекта

	Приоритетни циљ 3.3
	Смарт образовање, култура и спорт

	Мера/Пројекат 3.3.1
	Израда апликације за проверу расположивости и резервације спортских терена

	Опис мере/пројекта:
	Развој дигиталног система за транспарентно управљање јавним спортским теренима и објектима. Корисници ће путем мобилне апликације или веб портала моћи у реалном времену да провере заузетост терена (нпр. за мали фудбал, тенис, кошарку) и изврше резервацију термина.

	Активности
	3.3.1.1 Израда софтверског модула за управљање терминима и интеграција у мобилну апликацију „Smart Banja“. 
3.3.1.2 Повезивање са централном uiTOP платформом ради праћења коришћења објеката и аналитике. 
3.3.1.3 Обука особља спортских објеката за рад са системом и ажурирање података.

	Процењена вредност:
	2.500.000 РСД

	Извори финансирања
	Буџет општине, донације друштвено одговорних компанија, фондови за развој спорта.

	Носилац реализације
	Спортски центар Врњачка Бања у сарадњи са Одељењем за ЛЕР.

	Партнери у реализацији
	Локални спортски клубови.

	Циљне групе/корисници
	Спортски клубови, рекреативци, туристи, омладина.

	Рок за реализацију
	2027 – 2028. година

	Показатељи
	Број извршених резервација путем апликације; Степен искоришћености спортских капацитета (%).



Приоритетни циљ 3.4: Дигитализација у области социјалне заштите
	Поље
	Детаљи мере / пројекта

	Приоритетни циљ 3.4
	Дигитализација у области социјалне заштите

	Мера/Пројекат 3.4.1
	Успостављање система за даљински мониторинг и брзу реакцију за социјално угрожена лица

	Опис мере/пројекта:
	Увођење „паметних“ решења (нпр. паметне наруквице или паник тастери) за старија лица која живе сама и друге социјално угрожене категорије. Систем омогућава даљинско праћење основних виталних функција или слање СОС сигнала, који се интегришу у uiTOP платформу ради брзе реакције дежурних служби.

	Активности
	3.4.1.1 Идентификација и одабир корисника у сарадњи са Центром за социјални рад. 
3.4.1.2 Набавка и дистрибуција наменских ИоТ уређаја (СОС тастери/наруквице). 
3.4.1.3 Интеграција система са централним алармним мониторингом на uiTOP платформи.

	Процењена вредност:
	3.000.000 РСД

	Извори финансирања
	Буџет општине, ЕУ фондови за социјалну заштиту, пројекти прекограничне сарадње са Црном Гором.

	Носилац реализације
	Центар за социјални рад Врњачка Бања.

	Партнери у реализацији
	Дом здравља „Др Никола Џамић“.

	Циљне групе/корисници
	Социјално угрожена лица, стара и изнемогла лица, особе са тешким инвалидитетом и пензионери који би/су се преселили у Врњачку Бању.

	Рок за реализацију
	2026 – 2030. година

	Показатељи
	Број корисника обухваћених системом мониторинга; Просечно време реакције службе од тренутка пријема СОС сигнала.



Приоритетни циљ 3.5: Паметна решења у области здравства
	Поље
	Детаљи мере / пројекта

	Приоритетни циљ 3.5
	Паметна решења у области здравства

	Мера/Пројекат 3.5.1
	Увођење телемедицинског система за удаљена насеља и туристе

	Опис мере/пројекта:
	Имплементација дигиталне платформе и медицинских уређаја за даљинску дијагностику и консултације у реалном времену. Систем омогућава пацијентима из удаљених места и туристима приступ специјалистичким саветима без физичког доласка у Дом здравља, уз интеграцију података на uiTOP платформи.

	Активности
	3.5.1.1 Провера усаглашености решења са процедурама здравственог система и регулаторног оквира. 
3.5.1.2 Опремање амбуланти у руралним зонама и мобилних екипа телемедицинским коферима (EKG, притисак, оксиметрија). 
3.5.1.3 Интеграција видео-конференцијског система за консултације са uiTOP платформом ради архивирања података. 
3.5.1.4 Обука медицинског особља за рад са дигиталним дијагностичким алатима и е-картонима.

	Процењена вредност:
	5.000.000 РСД

	Извори финансирања
	Буџет општине, Министарство здравља, ЕУ фондови (пројекти дигиталног здравства).

	Носилац реализације
	Дом здравља „Др Никола Џамић“ Врњачка Бања.

	Партнери у реализацији
	Одељење за ЛЕР и инвестиције.

	Циљне групе/корисници
	Становништво у руралним насељима (нпр. Гоч, Станишинци), туристи, хитне медицинске службе.

	Рок за реализацију
	2027 – 2029. година

	Показатељи
	Број реализованих теле-консултација; Смањење броја нехитних транспорта пацијената из руралних зона.



Приоритетни циљ 3.6: Паметна решења у области заштите животне средине и ванредних ситуација
	Поље
	Детаљи мере / пројекта

	Приоритетни циљ 3.6
	Паметна решења у области заштите животне средине и ванредних ситуација

	Мера/Пројекат 3.6.1
	Успостављање система ране детекције пожара

	Опис мере/пројекта:
	Постављање паметних термо-визијских камера и IoT сензора за детекцију дима на критичним локацијама (планина Гоч и депонија). Систем аутоматски детектује пораст температуре и појаву дима, шаљући аларме на uiTOP платформу и службама за ванредне ситуације.

	Активности
	3.6.1.1 Прецизирати териоторијални обухват, тип опреме, протоколе интеграције са службама и валидацију аларма. 
3.6.1.2 Постављање термо-визијских камера високе резолуције на стратешким видиковцима.
3.6.1.3 Инсталација IoT сензора за детекцију гасова на простору депоније.
3.6.1.4 Интеграција алармног система са командним центром Ватрогасне јединице путем централне платформе.

	Процењена вредност:
	4.500.000 РСД

	Извори финансирања
	Републички фонд за ванредне ситуације, буџет општине, ЕУ фондови.

	Носилац реализације
	Одељење за заштиту животне средине и ванредне ситуације.

	Партнери у реализацији
	Србијашуме, Ватрогасна јединица.

	Циљне групе/корисници
	Сви грађани и посетиоци општине, заштићена природна добра.

	Рок за реализацију
	2026 – 2030. година

	Показатељи
	Време детекције инцидента; Смањење површина захваћених пожаром услед брзе реакције.





[bookmark: _Toc229072116]3.4 Приоритетне мере у области дигиталне трансформације општинске управе и јавних предузећа
	Поље
	Детаљи мере / пројекта

	Приоритетни циљ 4.1
	Интегрисано управљање смарт решењима и е-услугама

	Мера/Пројекат 4.1.1
	Успостављање централне Smart City платформе (uiTOP)

	Опис мере/пројекта:
	Имплементација оркeстрационе платформе uiTOP као кровног система за интеграцију свих паметних решења. Платформа ће служити као јединствена база података која омогућава обједињено оперативно управљање, мониторинг и дугорочно одржавање свих градских сервиса.

	Активности
	4.1.1.1 Дефинисање минимума функционалности платоформе, извора података, приоритете интеграције и власништво над подацима. Усклађивање систематизације радних места, ажурирање описа послова и дефинисање радних протокола.
4.1.1.2 Израда укупног плана трошкова за инсталацију, прилагођавање, одржавање, надоградњу и замену платоформе и свих пратећих елемената система, за период од 5 до 10 година.
4.1.1.3 Конфигурација и пуштање у рад дониране лиценце за uiTOP платформу. 
4.1.1.4 Повезивање вертикала дигитализације водоводног предузећа, паметног паркинга и јавне расвете на платформу. 
4.1.1.5 Израда централног командног панела (Dashboard) за доносиоце одлука у општини.

	Процењена вредност:
	Вредност донације лиценце (Оперативни трошкови имплементације: 3.500.000 РСД).

	Извори финансирања
	Донација (лиценца), буџет општине (техничка имплементација).

	Носилац реализације
	Општинска управа – Одељење за локални економски развој (ЛЕР) и инвестиције.

	Партнери у реализацији
	Сва јавна комунална предузећа (ЈКП), Канцеларија за ИТ и еУправу.

	Циљне групе/корисници
	Општинска управа, руководства ЈКП, грађани (кроз ефикасније услуге).

	Рок за реализацију
	2026 – 2027. година (прва фаза интеграције).

	Показатељи
	Успостављена функционална централизована база података; Број интегрисаних паметних система (циљ: мин 4 до краја 2026).





	Поље
	Детаљи мере / пројекта

	Приоритетни циљ 4.1
	Интегрисано управљање смарт решењима и е-услугама

	Мера/Пројекат 4.1.2
	Стандардизација и интероперабилност постојећих система

	Опис мере/пројекта:
	Увођење јединствених техничких стандарда (API протоколи, ISO стандарди) како би се осигурало да сви нови и постојећи софтверски системи у општини и ЈКП могу несметано да размењују податке у машински читљивом формату.

	Активности
	4.1.2.1 Ревизија постојећих софтверских решења у ЈКП и општинској управи са аспекта размене података. 
4.1.2.2 Развој и имплементација API интерфејса за повезивање локалних база са републичким регистрима. 
4.1.2.3 Усвајање техничког упутства за набавку нових ИКТ решења које обавезује на интероперабилност.

	Процењена вредност:
	2.000.000 РСД

	Извори финансирања
	Буџет општине, техничка подршка релевантних министарстава.

	Носилац реализације
	Општинска управа – ИТ служба / Одељење за ЛЕР.

	Партнери у реализацији
	NALED, Канцеларија за ИТ и еУправу.

	Циљне групе/корисници
	Запослени у јавном сектору, програмери и ИТ заједница.

	Рок за реализацију
	2026 – 2027. година

	Показатељи
	Проценат система који подржавају аутоматску размену података; Број објављених отворених сетова података (Open Data).



Приоритетни циљ 4.2: Унапређење техничких капацитета за дигиталну трансформацију
	Поље
	Детаљи мере / пројекта

	Приоритетни циљ 4.2
	Унапређење техничких капацитета за дигиталну трансформацију

	Мера/Пројекат 4.2.1
	Ревизија апликативних решења и стандардизација софтверске инфраструктуре

	Опис мере/пројекта:
	Спровођење детаљног пописа (инвентара) свих софтверских решења која се користе у Општинској управи и ЈКП. Циљ је набавка недостајућих лиценци и прелазак на стандардизоване платформе како би се осигурала 100% легалност, сигурност података и компатибилност са централном uiTOP платформом.

	Активности
	4.2.1.1 Спровођење „Software Asset Management“ (SAM) ревизије у свим одељењима и предузећима. 
4.2.1.2 Набавка недостајућих лиценци за оперативне системе, базе података и специфичне алате. 
4.2.1.3 Миграција на Cloud-based решења где год је то технички изводљиво ради лакшег одржавања.

	Процењена вредност:
	5.500.000 РСД

	Извори финансирања
	Буџет општине (редовни трошкови одржавања ИКТ), сопствени приходи ЈКП.

	Носилац реализације
	ИТ служба Општинске управе.

	Партнери у реализацији
	Одељење за ЛЕР и инвестиције, овлашћени дистрибутери софтвера.

	Циљне групе/корисnici
	Запослени у локалној самоуправи и јавним предузећима.

	Рок за реализацију
	2026 – 2027. година

	Показатељи
	Проценат легализованог софтвера (циљ: 100%); Број уклоњених застарелих и несигурних апликација.



	Поље
	Детаљи мере / пројекта

	Приоритетни циљ 4.2
	Унапређење техничких капацитета за дигиталну трансформацију

	Мера/Пројекат 4.2.2
	Развој наменске IoT мреже (LoRaWAN / 5G)

	Опис мере/пројекта:
	Успостављање наменске инфраструктуре за повезивање великог броја паметних уређаја и сензора на целој територији општине. LoRaWAN мрежа омогућава пренос података на велике удаљености уз минималну потрошњу енергије, што је идеално за паметне водомере, паркинг сензоре и мониторинг квалитета ваздуха.

	Активности
	4.2.2.1 Планирање и постављање LoRaWAN гејтвеја (gateways) на стратешким тачкама (нпр. зграда Општине, Гоч, објекти ЈКП). 
4.2.2.2 Обезбеђивање 5G повезаности за критичне сервисе који захтевају већи проток података (видео надзор, телемедицина). 
4.2.2.3 Тестирање покривености и сигурности мреже за потребе свих паметних вертикала.

	Процењена вредност:
	4.000.000 РСД

	Извори финансирања
	Буџет општине, пројекти Министарства информисања и телекомуникација, донације приватних партнера.

	Носилац реализације
	Општинска управа – Одељење за ЛЕР и инвестиције.

	Партнери у реализацији
	Tелекомуникациони оператери, ЈКП.

	Циљне групе/корисници
	Системи паметног града (паркинг, расвета, вода), јавна предузећа.

	Рок за реализацију
	2026 – 2027. година

	Показатељи
	Проценат покривености насељеног подручја IoT сигналом; Број повезаних сензора на сопствену мрежу.



Приоритетни циљ 4.3: Унапређење институционалних капацитета
	Поље
	Детаљи мере / пројекта

	Приоритетни циљ 4.3
	Унапређење институционалних капацитета

	Мера/Пројекат 4.3.1
	Доношење интерног акта о управљању подацима (прикупљање, чување и отварање)

	Опис мере/пројекта:
	Израда и усвајање општинског Правилника о управљању подацима. Овај акт дефинише јасне процедуре за прикупљање података из различитих извора (сензори, ЈКП, општинске службе), правила за њихово безбедно чување на централној платформи и критеријуме за класификацију података на јавне и заштићене.

	Активности
	4.3.1.1 Формирање радне групе за израду Нацрта акта о подацима. 
4.3.1.2 Дефинисање протокола за заштиту података о личности у складу са ГДПР/ЗЗПЛ стандардима унутар паметних система. 
4.3.1.3 Спровођење интерне обуке за руководиоце одељења о обавезама класификације података.

	Процењена вредност:
	600.000 РСД (консултантске услуге и правна подршка).

	Извори финансирања
	Буџет општине, техничка подршка релевантних министарстава или СКГО.

	Носилац реализације
	Општинска управа – Одељење за локални економски развој (ЛЕР) и инвестиције.

	Партнери у реализацији
	Повереник за информације од јавног значаја и заштиту података о личности, Канцеларија за ИТ и еУправу.

	Циљне групе/корисници
	Запослени у локалној самоуправи, ЈКП, грађани (кроз већу правну сигурност).

	Рок за реализацију
	2026 – 2027. година (други квартал).

	Показатељи
	Усвојен и објављен Правилник у Службеном листу; Број дефинисаних категорија података унутар система.



	Поље
	Детаљи мере / пројекта

	Приоритетни циљ 4.3
	Унапређење институционалних капацитета

	Мера/Пројекат 4.3.2
	Усвајање Акта о интероперабилности и отвореним подацима

	Опис мере/пројекта:
	Доношење званичног Акта којим се утврђују технички стандарди за размену информација између служби и обавеза јавних предузећа да достављају податке у машински читљивом формату. Овим се омогућава да систем за паркинг, водовод и расвета деле информације кроз uiTOP платформу без техничких препрека.

	Активности
	4.3.2.1 Израда техничког упутства за отворене податке у складу са националним Оквиром за интероперабилност. 
4.3.2.2 Дефинисање обавезних API протокола за све будуће набавке софтвера у општини. 
4.3.2.3 Објављивање првих сетова отворених података на националном Порталу отворених података.

	Процењена вредност:
	800.000 РСД

	Извори финансирања
	Буџет општине, донаторска средства (GIZ/NALED).

	Носилац реализације
	Општинска управа – Одељење за ЛЕР и ИТ служба.

	Партнери у реализацији
	NALED, ЈКП.

	Циљне групе/корисници
	ИТ заједница, предузетници (развој нових апликација на бази отворених података), јавни сектор.

	Рок за реализацију
	2026 – 2027. година

	Показатељи
	Број објављених отворених сетова података; Број сервиса који користе заједничке API протоколе.



Приоритетни циљ 4.4: Развој организације и капацитета људских ресурса за управљање дигиталном трансформацијом
	Поље
	Детаљи мере / пројекта

	Приоритетни циљ 4.4
	Развој организације и капацитета људских ресурса за управљање дигиталном трансформацијом

	Мера/Пројекат 4.4.1
	Успостављање централне аналитичке јединице (Smart City Office)

	Опис мере/пројекта:
	Формирање посебне организационе јединице (канцеларије) задужене за координацију свих „паметних“ пројеката, прикупљање и анализу података са uiTOP платформе и извештавање руководства општине. Канцеларија служи као мост између ИТ сектора, ЈКП-а и доносиоца одлука.

	Активности
	4.4.1.1 Доношење одлуке о формирању Smart City Office-a унутар Општинске управе. 
4.4.1.2 Опремање простора за рад аналитичког тима са напредним визуелним интерфејсима (Video wall за мониторинг система). 
4.4.1.3 Дефинисање протокола за редовно извештавање на основу података из паметних система.

	Процењена вредност:
	5.000.000 РСД (опремање и почетни трошкови рада).

	Извори финансирања
	Буџет општине, пројекти техничке подршке (GIZ/NALED/EU).

	Носилац реализације
	Општинска управа – Одељење за локални економски развој (ЛЕР) и инвестиције.

	Партнери у реализацији
	СКГО, Канцеларија за ИТ и еУправу.

	Циљне групе/корисници
	Општинско руководство, запослени у управи, грађани (кроз боље планирање развоја).

	Рок за реализацију
	2026. година (четврти квартал).

	Показатељи
	Формиран функционалан тим са дефинисаним описом послова; Број израђених аналитичких извештаја на годишњем нивоу.



	Поље
	Детаљи мере / пројекта

	Приоритетни циљ 4.4
	Развој организације и капацитета људских ресурса за управљање дигиталном трансформацијом

	Мера/Пројекат 4.4.2
	Формализација Smart City улога у систематизацији и реализација обука

	Опис мере/пројекта:
	Измена Правилника о систематизацији радних места ради увођења нових „дигиталних“ улога (нпр. аналитичар података, администратор IoT мреже). Паралелно се спроводи програм континуиране специјализоване обуке за запослене у управи и ЈКП за рад са новим технологијама.

	Активности
	4.4.2.1 Анализа постојећих кадровских капацитета и идентификација недостајућих вештина. 
4.4.2.2 Израда и усвајање измена Правилника о организацији и систематизацији послова. 
4.4.2.3 Спровођење напредних обука за коришћење uiTOP платформе, ГИС алата и аналитике отворених података.

	Процењена вредност:
	2.000.000 РСД

	Извори финансирања
	Буџет општине (позиција за стручно усавршавање), донације (GIZ/NALED).

	Носилац реализације
	Општинска управа – Одељење за општу управу (ХР служба).

	Партнери у реализацији
	Одељење за ЛЕР и инвестиције, Национална академија за јавну управу (НАЈУ).

	Циљне групе/корисници
	Запослени у Општинској управи и ЈКП.

	Рок за реализацију
	2026 – 2027. година

	Показатељи
	Усвојен нов Правилник са дефинисаним дигиталним улогама; Број запослених који су прошли специјализоване обуке.


[bookmark: _Toc229072117]4. Оквир за спровођење Плана дигиталне трансофрмације и развоја паметног града
[bookmark: _Toc229072118]4.1 Организација процеса, улоге и одговорности 
Ефикасна реализација Плана дигиталне трансформације и развоја паметног града Врњачке Бање захтева јасно дефинисану организациону структуру, расподелу улога и одговорности, као и успостављање механизама координације између општинске управе, јавних комуналних предузећа и других релевантних институција. Управљање процесом дигиталне трансформације заснива се на принципима интегрисаног управљања, одговорности за резултате и редовног праћења напретка у реализацији мера и пројеката.

Кључну улогу у координацији и спровођењу Плана има Општинска управа, која обезбеђује стратешко управљање процесом, координацију активности и надзор над реализацијом приоритетних мера. Јавна комунална предузећа и јавне установе имају оперативну улогу у имплементацији конкретних паметних решења у својим секторима, уз обавезу редовног извештавања о резултатима и учешћа у процесима планирања и унапређења услуга.

У циљу обезбеђивања ефикасног управљања подацима, координације пројеката и подршке доношењу одлука, предвиђено је успостављање централне, функционалне и аналитичке јединице за управљање дигиталном трансформацијом (Smart City Office), као и формализација одговарајућих улога и одговорности у систематизацији радних места. Ова јединица има задатак да координише реализацију Плана, прати индикаторе учинка, припрема аналитичке извештаје и обезбеди техничку и стручну подршку руководству општине.

Процес управљања Планом подразумева редовну сарадњу свих релевантних актера, укључујући органе локалне самоуправе, јавна предузећа, институције на националном нивоу и партнерске организације. Посебан акценат ставља се на транспарентност, размену података и континуирано унапређење организационих и техничких капацитета, као предуслов за одржив развој паметних услуга и ефикасно управљање ресурсима.
[bookmark: _Toc229072119]4.2 Подршка у процесу реализације
Успешна реализација Плана развоја паметног града Врњачке Бање захтева обезбеђивање континуиране институционалне, техничке и финансијске подршке, као и јачање капацитета запослених у општинској управи и јавним предузећима. Подршка у процесу реализације обухвата обезбеђивање адекватних људских ресурса, приступ савременим технолошким решењима, као и успостављање партнерстава са институцијама на националном нивоу, развојним организацијама и приватним сектором.

Кључни елемент подршке представља развој техничких и организационих капацитета за дигиталну трансформацију, укључујући унапређење ИКТ инфраструктуре, примену стандарда за размену података и интероперабилност система, као и континуирано стручно усавршавање запослених за рад са новим технологијама и аналитичким алатима. Ове активности доприносе ефикаснијем управљању подацима, бољој координацији служби и квалитетнијем доношењу одлука. 

Поред унутрашњих капацитета, значајну улогу у процесу реализације имају партнерске институције и организације, укључујући ресорна министарства, Канцеларију за информационе технологије и електронску управу, као и стручне и развојне организације које пружају техничку подршку, обуке и саветодавне услуге. Сарадња са овим актерима омогућава приступ додатним финансијским ресурсима, иновативним решењима и примерима добре праксе, што доприноси одрживости и скалабилности паметних решења. 

Посебан аспект подршке односи се на обезбеђивање стабилних извора финансирања за реализацију приоритетних мера, кроз комбинацију буџетских средстава, националних и међународних фондова, као и потенцијалних јавно-приватних партнерстава. Истовремено, потребно је успоставити систем редовног праћења реализације активности и процене резултата, како би се обезбедило правовремено прилагођавање мера и ефикасно коришћење расположивих ресурса.

Укупно посматрано, подршка у процесу реализације Плана представља континуирани процес који обухвата развој капацитета, техничку и финансијску подршку, као и институционалну сарадњу, са циљем обезбеђивања успешне и одрживе дигиталне трансформације општине Врњачка Бања.

Ефикасна комуникација представља предуслов за успешну реализацију Плана развоја паметног града Врњачке Бање, јер омогућава информисање, укључивање и изградњу поверења грађана и других релевантних актера у процес дигиталне трансформације. План комуникације заснива се на принципима транспарентности, правовременог информисања и двосмерне комуникације са свим циљним групама.

Комуникационе активности обухватају редовно информисање јавности о циљевима, мерама и резултатима Плана, као и промоцију доступних дигиталних услуга и паметних решења. Посебан акценат ставља се на развој и унапређење дигиталних канала комуникације, укључујући званични веб сајт општине, друштвене мреже и наменске апликације, како би се обезбедила лакша доступност информација и једноставна интеракција са грађанима.

План комуникације предвиђа и успостављање механизама за активно учешће грађана, као што су онлајн консултације, анкете, јавне расправе и алати за пријаву комуналних проблема, чиме се омогућава континуирано прикупљање повратних информација и унапређење квалитета услуга. Посебна пажња посвећује се укључивању осетљивих група и обезбеђивању равноправног приступа информацијама.

Кључне комуникационе активности и циљне групе:
· Редовно информисање јавности о напретку реализације Плана
Циљне групе: грађани, привреда, медији, одборници, институције на локалном и националном нивоу
(Канал/формат: веб сајт општине, друштвене мреже, локални медији, годишњи извештаји и јавне презентације)
· Едукација и промоција дигиталних услуга и паметних решења (еУслуге, smart апликације)
Циљне групе: грађани, предузетници, туристи, запослени у јавним службама, домаћинства у руралним подручјима
(Канал/формат: помоћ у Услужном центру за употребу сервиса еУправе, информативне кампање, водичи за коришћење услуга, радионице и демонстрације)
· Организовање консултација и јавних расправа о приоритетним пројектима и услугама
Циљне групе: грађани, месне заједнице, организације цивилног друштва, привредни субјекти, домаћинства у руралним подручјима
(Канал/формат: јавне расправе, онлајн анкете, тематске радионице и округли столови)
· Успостављање и промоција канала за пријаву проблема и достављање предлога грађана
Циљне групе: грађани, корисници комуналних услуга, посетиоци општине
(Канал/формат: мобилна апликација, веб формулар, контакт центар, друштвене мреже)
· Континуирана интерна комуникација и координација између служби и јавних предузећа
Циљне групе: руководиоци и запослени у општинској управи, јавним предузећима и установама
(Канал/формат: координациони састанци, интерни билтени, извештаји о напретку, заједничке радне групе)

За спровођење комуникационих активности задужена је Општинска управа, у сарадњи са јавним предузећима и партнерским институцијама, уз координацију централне Smart City функције. Комуникација се спроводи континуирано током читавог периода реализације Плана, уз редовне аналитичке прегледе, праћење ефеката и прилагођавање приступа у складу са потребама корисника.

[bookmark: _Toc229072121]4.4 План праћења, вредновања и извештавања
Праћење, вредновање и извештавање представљају кључне инструменте за обезбеђивање ефикасне, транспарентне и одрживе реализације Плана развоја паметног града Врњачке Бање. Систем праћења заснива се на јасно дефинисаним кључним показатељима учинка и резултата, који омогућавају редовно праћење напретка у реализацији мера и процену њихових ефеката на квалитет услуга, ефикасност управљања ресурсима и квалитет живота грађана. Ови показатељи обухватају различите области развоја, укључујући дигитализацију услуга, комуналне делатности, туризам, енергетску ефикасност, заштиту животне средине и управљање подацима.

Процес праћења подразумева систематично прикупљање и анализу података од стране надлежних служби општинске управе, јавних предузећа и других институција које учествују у реализацији Плана. Прикупљени подаци користе се за израду редовних извештаја о напретку, који омогућавају благовремено идентификовање изазова, потребу за корективним мерама и унапређење процеса управљања. Посебна пажња посвећује се праћењу интеграције паметних система, коришћењу дигиталних услуга и унапређењу квалитета комуналних и јавних услуга.

Вредновање реализације Плана спроводи се периодично, са циљем процене релевантности, ефикасности и одрживости реализованих мера и пројеката, као и њиховог утицаја на локални економски развој, заштиту животне средине и задовољство корисника услуга. Резултати вредновања користе се за доношење одлука о приоритетима, оптимизацију ресурса и прилагођавање активности у складу са стварним потребама локалне заједнице.

Извештавање о реализацији Плана спроводи се редовно и систематично, кроз припрему периодичних и годишњих извештаја који садрже преглед реализованих активности, вредности кључних показатеља, анализу постигнутих резултата и препоруке за даље поступање. Извештаји се достављају руководству општине и надлежним органима, док се сажети прегледи напретка објављују на званичном веб сајту општине, у складу са принципима транспарентности и одговорности.

Процес праћења, вредновања и извештавања спроводи се континуирано током целог периода реализације Плана, уз јасно дефинисане улоге и одговорности свих актера и редовно унапређење методологија и алата за управљање подацима. Оваквим приступом обезбеђује се поуздан систем управљања резултатима, који омогућава благовремено доношење одлука и одржив развој паметних услуга у Врњачкој Бањи.

Илустративни примери праћења учинака и ефеката:
· Успостављање јединствене дигиталне платформе за информисање и подршку МСП
Учинак: број регистрованих МСП корисника платформе и број објављених информација/услуга
Ефекат: повећана доступност информација и веће коришћење локалних програма подршке привреди 
· Развој и увођење „Smart Banja“ туристичке апликације
Учинак: број преузимања апликације и број реализованих резервација или купљених карата путем апликације
Ефекат: повећан број туриста који користе дигиталне услуге и дуже задржавање посетилаца у дестинацији 
· Увођење система за паметно управљање отпадом (сензори у контејнерима)
Учинак: проценат контејнера опремљених сензорима и број оптимизованих рута прикупљања отпада
Ефекат: смањење трошкова транспорта и побољшан квалитет одржавања јавних површина 
· Унапређење система за управљање водоснабдевањем (SCADA и паметно мерење)
Учинак: број зона или објеката обухваћених системом даљинског праћења потрошње воде
Ефекат: смањење губитака воде у систему и брже откривање кварова на мрежи 
· Увођење система за управљање паркирањем у реалном времену
Учинак: број паркинг места повезаних са информационим системом и број корисника апликације за паркирање
Ефекат: смањење времена потребног за проналажење паркинг места и повећање ефикасности управљања саобраћајем 
· Модернизација система јавне расвете и увођење паметног управљања
Учинак: проценат расветних тела укључених у систем даљинског управљања
Ефекат: смањење потрошње електричне енергије и брже откривање кварова на мрежи 
· Организовање програма дигиталне писмености и едукације грађана
Учинак: број реализованих обука и број обучених грађана за коришћење е-услуга
Ефекат: повећано коришћење електронских услуга и веће учешће грађана у дигиталним консултацијама 
· Успостављање централне Smart City платформе (Dashboard)
Учинак: број интегрисаних система и доступних сетова података на платформи
Ефекат: брже доношење одлука и боља координација између служби и јавних предузећа
Праћење учинака и ефеката, као и напретка у реализацији Плана, од суштинске је важности јер омогућава благовремено доношење одлука заснованих на подацима, ефикасно коришћење ресурса и јачање хоризонталне и вертикалне сарадње између свих актера укључених у развој и управљање паметним градом.

